הוועדה המיוחדת לצדק חלוקתי ולשוויון חברתי, כנסת 20, פרוטוקול מספר 34, 2017-02-13 12:50

מכלוף מיקי זוהר: ברוכים הבאים לוועדה לצדק חלוקתי ושוויון חברתי, שחרטה על דגלה לדון בכל המצוקות שיש בחברה הישראלית ואין זה משנה אם הם יהודים, או אם ערבים.

מכלוף מיקי זוהר: ולכן אנחנו עושים את הדיון החשוב הזה כאן היום, שכל כולו מוקדש למצב ביישובים הערביים במדינת ישראל.

מכלוף מיקי זוהר: ויש בפנינו שני נושאים.

מכלוף מיקי זוהר: הנושא הראשון, זה מחסור בשירותים בסיסיים במועצות מקומיות ערביות בדירוג סוציו אקונומי 104.

מכלוף מיקי זוהר: את הדיון הזה אני יוזם בפניית מספר חברים, קודם כל חבר הכנסת אחמד טיבי וחבר הכנסת עיסאווי פריג', שהעלו בפני את הסוגיה.

מכלוף מיקי זוהר: לאחר מכן נעשה דיון עם ראשי המועצות הערביות, כמובן עם חברינו היקר – תגיד את שמך ואת תפקידך לפרוטוקול.

<אלכס פרננד: שמי אלכס פרננד.

מכלוף מיקי זוהר: מה אני אומר אלכס פרננד, כי אלכס פרנדד הוא לא ערבי.

<אלכס פרננד: ואני יזמתי את הישיבה הזאת מכיוון שאני עושה פרויקט במזרח ירושלים, בעמותת שילוב ידיים.

מכלוף מיקי זוהר: יפה.

מכלוף מיקי זוהר: זהו.

מכלוף מיקי זוהר: עכשיו אנחנו ממשיכים.

<אלכס פרננד: טוב.

מכלוף מיקי זוהר: אז אלכס פרננד הוא לא ערבי, הוא יהודי.

עיסאווי פריג': ואני שמחתי לראות את ברושי.

עיסאווי פריג': סוף סוף ראיתי חברת כנסת שהוא לא ערבי, זה ברושי, זה - - -

מכלוף מיקי זוהר: כן, שהוא הגיע.

מכלוף מיקי זוהר: אז באמת היוזמה שלכם חברי הכנסת, יחד עם אלכס וראשי הרשויות הערביים, הביאו את הדיון הראשון להיום.

מכלוף מיקי זוהר: הדיון השני שנעשה היום, זה תמונת מצב שטחי שיפוט של היישובים הערביים, עקב פנייתו של חבר הכנסת מסעוד גנאים, שביקש ממני לקיים את הדיון הזה ואני כמובן שמחתי לעשות אותו.

מכלוף מיקי זוהר: אז עכשיו, לפני שניכנס לעומקם של דברים, אני רק רוצה לומר מספר דברים.

מכלוף מיקי זוהר: תראו, אנחנו רוצים צדק חלוקתי ושוויון חברתי במדינת ישראל, על כל יישוביה.

מכלוף מיקי זוהר: ואין זה משנה מי גר ביישוב – אם זה יהודים ואם זה ערבים.

מכלוף מיקי זוהר: והקיפוח אצל האוכלוסייה הערבית לצערי הרב הוא קיפוח כפול.

מכלוף מיקי זוהר: כי פעם אחת רוב האוכלוסייה הערבית מתגוררת בפריפריה, היא חלק מהפריפריה, ו-99% לדעתי או 95% אפשר לומר, מהאוכלוסייה הערבית, מתגוררת בפריפריה.

מכלוף מיקי זוהר: אז זה הקיפוח הראשון.

מכלוף מיקי זוהר: והקיפוח השני זה שבערים וברשויות ערבויות, אין את המשאבים הבסיסיים, המינימאליים, שאנחנו מעניקים לכל יישוב במדינת ישראל.

מכלוף מיקי זוהר: למה זה קורה?

מכלוף מיקי זוהר: למה העיוותים האלה קורים?

מכלוף מיקי זוהר: היום אנחנו נדון בהם.

מכלוף מיקי זוהר: אנחנו נבין אותם ואנחנו ננסה לפתור אותם.

מכלוף מיקי זוהר: כשביקשתי לקיים את הדיון הזה, אני רציתי לומר אמירה ברורה: שכל יישוב ערבי, שהוא באזורי הפריפריה כמובן, חייב שיהיו בו לפחות את הדברים הבסיסיים שצריכים להיות ביישוב.

מכלוף מיקי זוהר: שזה תרבות, סוג של מקום תרבותי שהאוכלוסייה ביישוב או בעיר יכולה להתכנס בו; בריאות, עניין של מרפאה או תחנה, איך קוראים לזה?

<קריאה: טיפת חלב.

<קריאה: אם וילד.

מכלוף מיקי זוהר: שירות מונע, כן.

מכלוף מיקי זוהר: אז אמרנו, תרבות, בריאות וחינוך.

מכלוף מיקי זוהר: מבנה חינוכי שאפשר יהיה לעשות בו פעילויות חינוכיות כאלה ואחרות.

מכלוף מיקי זוהר: וגיליתי להפתעתי הרבה שיש המון יישובים ערבים במדינת ישראל שאין את זה.

מכלוף מיקי זוהר: שפשוט אין את זה.

מכלוף מיקי זוהר: ואני שואל את עצמי שאלה האם אנחנו – ואני איש ימין מובהק, אף אחד לא יכול לערער על כך, שעמדותיי הן אולי הימניות ביותר היום בכנסת ישראל – ואני אומר, אם אני מציג דרישות מאוכלוסייה במדינת ישראל, כאיש ימין, ולא משנה כרגע אם יש הסכמות או אין הסכמות, אבל יש לי דרישות ימניות ברורות לגבי איך הארץ הזאת צריכה להיראות ולגבי החיים המשותפים פה עם ערבים ועם הפלסטינים.

מכלוף מיקי זוהר: אם אני מציג דרישות בצד אחד, אין דבר כזה שאני לא אתן מענה ולא אתן את הצרכים הבסיסיים בצד שני.

מכלוף מיקי זוהר: כי זה באמת בעיני דבר שהוא לא הוגן.

מכלוף מיקי זוהר: אתה לא יכול לבקש דברים מסוימים מציבור, ומצד שני לא לתת לו שום דבר, אלא רק לקחת ולא לתת.

מכלוף מיקי זוהר: וזה דבר שאני עומד עליו.

מכלוף מיקי זוהר: ולכן התעקשתי שהדיון הזה יתקיים כאן היום, מתוך שאיפה שיהיו בו מסקנות מאד מאד ברורות.

מכלוף מיקי זוהר: יכול להיות אפילו קשות כלפי הממשלה, שהיא תצטרך לתת מענה.

מכלוף מיקי זוהר: אני מקווה שבסופו של הדיון אנחנו נראה איזו שהיא התקדמות.

מכלוף מיקי זוהר: אני חייב לומר לחברים בוועדה, לפני שאנחנו מתחילים בדיון, לוועדה הזו יש כבר הרבה הישגים מאז הקמתה.

עיסאווי פריג': אני אבחן אותך גם לגבי המדדים - - -

מכלוף מיקי זוהר: ברוך השם.

עיסאווי פריג': נשמע אותם כאן.

מכלוף מיקי זוהר: נכון, נכון, היא השיגה הרבה דברים והיא השיגה הרבה דברים כי אנחנו לקחנו על עצמנו את הדברים ברצינות.

מכלוף מיקי זוהר: זו גם הוועדה שאולי מתכנסת הכי הרבה פעמים בכנסת, חוץ מהוועדות הקבועות, למרות שגם את חלק מהוועדות הקבועות עברנו.

מכלוף מיקי זוהר: אז זה רק מראה לכם שאנחנו באנו פה לעבוד ברצינות וגם את הדיון הזה אנחנו לוקחים ברצינות.

מכלוף מיקי זוהר: אז סדר הדוברים לפי איך שנרשמו, כדי שחלילה לא יגידו שאני עושה איפה ואיפה.

מכלוף מיקי זוהר: חבר הכנסת זוהיר בהלול.

<אריאלה אהרון: נדמה לי שהיוזמים בדרך כלל הם ה - - -

מכלוף מיקי זוהר: אה, היוזמים?

אחמד טיבי: לא נורא.

אחמד טיבי: אנחנו נדבר אחריו.

מכלוף מיקי זוהר: טוב.

מכלוף מיקי זוהר: זוהיר בהלול, בבקשה.

זוהיר בהלול: איזה רוחב לב.

זוהיר בהלול: אני ממש מודה לך, דוקטור.

אחמד טיבי: אני אדבר אחריך ואחרי עיסאוואי.

אחמד טיבי: זמילי ביל מועסקר דמוקרטי.

מכלוף מיקי זוהר: מה הבעיה שלי?

מכלוף מיקי זוהר: הבעיה שלי - - -

עיסאווי פריג': בחרת דבר סופר נכון.

מכלוף מיקי זוהר: רגע, אבל יש לי בעיה, אחמד.

מכלוף מיקי זוהר: אתה אמרת לי פעם משפט שאיתי יותר קל לעבוד, כי אני בא ממשפחה מזרחית.

מכלוף מיקי זוהר: נכון אמרת לי?

מכלוף מיקי זוהר: אבל אני לא מבין ערבית, אני מבין מרוקאית ואולי קצת תוניסאית.

מכלוף מיקי זוהר: אז אני מבקשת, או עברית או מרוקאית או תוניסאית.

אחמד טיבי: אמרתי שהוא חבר שלי.

מכלוף מיקי זוהר: בסדר.

מכלוף מיקי זוהר: הנה.

זוהיר בהלול: חברות וחברים, אני רושם שני אירועים מכוננים.

זוהיר בהלול: אלף, בפעם הראשונה אני יושב ליד הנשיאות, מאז שבאתי לכנסת.

זוהיר בהלול: בדרך כלל אני איש ענו, יושב תמיד במקומות אחוריים.

זוהיר בהלול: אבו מוחמד, אתה תעיד, ראית אותי פעם במקומות האלה?

זוהיר בהלול: ופעם הראשונה אני גם מדבר ראשון ותודה לד"ר אחמד טיבי, על המחווה ועל רוחב הלב.

מכלוף מיקי זוהר: הערה קצרה.

מכלוף מיקי זוהר: מאחר שיש הרבה דוברים שרוצים להביע, כולל ראשי רשויות רבים שהגיעו, כל אחד ידבר ממש קצר, ולא משנה מי הוא הדובר, אפילו אחמד טיבי ידבר קצר.

זוהיר בהלול: אני אדבר ממש בקצרה, מיקי.

זוהיר בהלול: אם היו מתמללים את דברי הפתיחה שלך ורק היו מוסיפים שתי מדינות לשני עמים - - -

מכלוף מיקי זוהר: לא, לא.

זוהיר בהלול: בנימין נתניהו לא היה נוסע לטראמפ.

זוהיר בהלול: כי אתה דיברת ממש בגרונם של האנשים השפויים ודיברת על עיוותים ודיברת על הצורך לתת את התשתיות היסודיות לציבור הערבי, כדי שיחיו כשאשר האדם.

זוהיר בהלול: ולא הוא הדבר ואני מביא רק באופן מתומצת את זעקתם המתמשכת של ראשי היישוב הערבי, שחלק מהם כבר מגיעים לבניין הזה יותר מאשר חברי הכנסת בעצמם, רק כדי להביא את הישועה ואת הבשורה לציבור הערבי.

זוהיר בהלול: הציבור הערבי נקעה נפשו, מיקי, מן העובדה שהדרישות הולכות ונשנות, חוזרות ומעתיקות את עצמן פעם אחר פעם, אבל לבשורה האמיתית אנחנו עדיין לא הגענו.

זוהיר בהלול: התכנית 922 היא תכנית שוורבאלית אנחנו מדברים עליה יותר מדי, אבל מעשית עדיין לא תורגמה לשפת המעשים בשטח והציבור הערבי עדיין דורש את זכויותיו הבסיסיות.

זוהיר בהלול: היום הייתה ישיבה בוועדת הפנים של ראשי היישוב הבדואי בצפון.

זוהיר בהלול: אגב, אינני יודע למה צריך לומר בדואים בדרום, בדואים בצפון, ערבים, נוצרים, כל הדברים האלה הם מחוץ לעניין ולדעתי הם מסבים רק נזק תדמיתי לציבור הערבי, שהוא ציבור ערבי אחיד ומאוחד ושם שמענו, מיקי, את הזעקה של הציבור הזה, שהוקצה לו סכום מסוים, אבל עדיין אפילו תכנית מתאר אין ידו משגת.

זוהיר בהלול: תכנית מתאר זה הדבר הבסיסי שבו אתה מסדיר את החיים ליישובים ולציבור הערבי במדינה.

זוהיר בהלול: כמו שבמחי מטה קסם הקימו הסדרה בעמונה, היו יכולים לעשות גם הסדרה לציבור הערבי והדבר לא נעשה.

זוהיר בהלול: אני מצפה מהוועדה שלך, המיוחדת לצדק חלוקתי ולשוויון חברתי – אולי הוועדה הזו קמה רק בדקה האחרונה, אבל הפכה להיות מאד דומיננטית, מאד אולטימטיבית.

זוהיר בהלול: אנחנו מצפים שגם אתה, אתה באופן אישי, תתרגם את מה שאמרת, מתוך אמונה עצמית, גם לטובת הציבור הערבי.

מכלוף מיקי זוהר: חד משמעית.

מכלוף מיקי זוהר: תודה רבה אדוני.

מכלוף מיקי זוהר: חבר הכנסת עיסאווי פריג'.

עיסאווי פריג': שלום לכולם.

עיסאווי פריג': ברכות על הדיון.

עיסאווי פריג': אני חושב שהוא מאד חשוב כאחד ממטרות הוועדה שהוקמה.

עיסאווי פריג': מיקי, אני לא אחזור ואגיד את כל ההיסטוריה שלנו כ-70 שנה.

עיסאווי פריג': אנחנו חוזרים על אותם דברים.

עיסאווי פריג': אני מבקש ממך, אתה הקמת ועדה וקיבלת אותה ואנחנו היינו בתחושה שהנה, הולך להיות שינוי, כי הכותרת של הוועדה – צדק חברתי וחלוקתי – מדברת בעד עצמה.

עיסאווי פריג': מה שאני מבקש, שנשים יעדים מדידים בוועדה.

עיסאווי פריג': ניקח תחום אחד, אפילו יעד אחד.

עיסאווי פריג': נגדיר אותו.

עיסאווי פריג': נשים אותו על השולחן.

עיסאווי פריג': נגיד אנחנו בתקופה הזו רוצים להגיע לשלם.

מכלוף מיקי זוהר: אז אני רק אומר פה משפט המשך.

מכלוף מיקי זוהר: היעד שלי הוא ברור, שבכל יישוב ערבי במדינת ישראל יהיו את שלושת המוסדות האלה, נקודה.

עיסאווי פריג': שהם?

מכלוף מיקי זוהר: שהם אחד מוסד תרבות, אחד מוסד חינוך, שניים מוסד בריאות.

מכלוף מיקי זוהר: אם יש יישוב - - -

<קריאה: כולל ביישובים הלא מוכרים, שנייה.

מכלוף מיקי זוהר: אם יש יישוב – ואני רוצה מיפוי מלא מכל המשרדים הרלבנטיים - - -

עיסאווי פריג': שנייה חברים, בואו נקשיב.

עיסאווי פריג': זה חשוב מה שמיקי אומר.

מכלוף מיקי זוהר: אם יש יישוב שאין את אחד משלושת המוסדות האלה, אנחנו נעמוד על זה ואם צריך נעשה 20 דיונים בשבוע, עד שזה יהיה.

עבדאללה אבו מערוף: ורווחה גם, להוסיף רווחה.

מכלוף מיקי זוהר: כן, אמרתי, בריאות, חינוך ותרבות.

עיסאווי פריג': שנייה, חברים.

עיסאווי פריג': תפסת מרובה לא תפסת.

עיסאווי פריג': בואו נתמקד.

מכלוף מיקי זוהר: רווחה זה נחשב.

מכלוף מיקי זוהר: בואו נמקד משהו בזמן הזה.

מכלוף מיקי זוהר: דרך אגב, אם אתם רוצים לכמת את זה למספרים, זה לא הרבה כסף.

עאידה תומא סלימאן: זה לא עניין מספרים, זה עניין של עיסוק - - - מה זאת אומרת מספרים?

עיסאווי פריג': אני אומר את זה מתוך ניסיון ומתוך מעקב שנים רבות אחרי הסוגיה הזאת.

עיסאווי פריג': חברים, בואו נתמקד.

עיסאווי פריג': זה היעד שלנו.

עיסאווי פריג': אני לא רוצה יותר.

עיסאווי פריג': היעד שלנו להגיע לכך שבכל יישוב בפריפריה - - -

מכלוף מיקי זוהר: כל יישוב ערבי במדינת ישראל, לא משנה איפה.

עיסאווי פריג': כל יישוב ערבי במדינת ישראל, יהיו בו שלושת האלמנטים האלה.

עיסאווי פריג': אם נגיע לזה, בעיני זה הישג עצום.

מכלוף מיקי זוהר: כן.

מכלוף מיקי זוהר: זה מה שאני אומר.

טלב אבו עראר: בית ספר זה מספיק, עיסוואי?

מכלוף מיקי זוהר: לא, לא, זה לא קשור למוסדות - - -

עיסאווי פריג': תפסת מרובה לא תפסת.

עיסאווי פריג': אנא בידי אייעד תפקיד לוועדה בכדי להגיע לזה.

<קריאה: עיסוואי, המוסדות האלה קיימים לפני קום המדינה.

<קריאה: על מה אתה מדבר?

מכלוף מיקי זוהר: רגע.

<קריאה: אנחנו רוצים מרפאה?

<קריאה: יש יישוב שאין לו - - -

מכלוף מיקי זוהר: לא, זה לא קשור למרפאה.

מכלוף מיקי זוהר: אני רוצה לחדד.

עיסאווי פריג': אל תסתכל על זה בצורה כזאת, ידידי, אבו - - -

מכלוף מיקי זוהר: טוב, אני אחדד.

עיסאווי פריג': תחדד את זה לפני ש - - -

מכלוף מיקי זוהר: אז אני אגדיר.

מכלוף מיקי זוהר: אני אגדיר למה אני מתכוון.

מכלוף מיקי זוהר: תראו, יש את המוסדות הקבועים שיש בכל יישוב.

מכלוף מיקי זוהר: אני לא מדבר על זה.

מכלוף מיקי זוהר: שיש מוסד חינוך בית ספרי זה לא קשור.

מכלוף מיקי זוהר: אני מדבר על החינוך למשל הבלתי פורמאלי.

מכלוף מיקי זוהר: מה הכוונה?

מכלוף מיקי זוהר: ילד מסיים בית ספר בשעה שתיים, אחת, לא יודע, הולך הביתה.

מכלוף מיקי זוהר: מה הוא עושה אחר הצהריים?

מכלוף מיקי זוהר: יש לו מוסד חינוכי לבוא אליו?

מכלוף מיקי זוהר: יש מוסד שיכול להכניס 200-300 ילדים, לקבל נושאים חינוכיים אחרי הצהריים?

מכלוף מיקי זוהר: זה נושא חינוך.

מכלוף מיקי זוהר: בסדר?

מכלוף מיקי זוהר: תרבות – יש שם מתנ"ס בשביל לעשות בו חוגים?

מכלוף מיקי זוהר: לעשות שם פעילות אחר הצהריים עם הילדים?

מכלוף מיקי זוהר: זו תרבות.

מכלוף מיקי זוהר: בריאות – יש שם תחנה לבריאות המשפחה של השירות המונע וטיפות החלב?

מכלוף מיקי זוהר: תחנת אם וילד, יש את זה או לא?

מכלוף מיקי זוהר: שלושת הדברים האלה בעיני הם דברים בסיסיים שצריכים להיות בכל רשות מקומית במדינת ישראל, הן אם היא ערבית או הן אם היא יהודית או אם היא נוצרית או אם היא צ'רקסית או אם היא דרוזית, בסדר?

עאידה תומא סלימאן: נוצרים וערבים - - -

מכלוף מיקי זוהר: ברור.

מכלוף מיקי זוהר: עכשיו אפשר להמשיך.

עאידה תומא סלימאן: אני מוחה.

עאידה תומא סלימאן: נוצרי וערבי, אין דבר כזה.

עיסאווי פריג': אין.

עיסאווי פריג': בעינינו כולם ערבים.

עאידה תומא סלימאן: כשאמרת ערבי כבר כללת.

מכלוף מיקי זוהר: טוב, אוקיי.

עיסאווי פריג': אני רוצה לדבר בקיצור.

עיסאווי פריג': אני רוצה למקד את היעד, שנגיד אותו וניקח את זה כמשימה.

עיסאווי פריג': ברגע שממקדים את זה ואנחנו משיגים את זה, זה הישג עצום.

מכלוף מיקי זוהר: בעזרת השם.

עיסאווי פריג': אחד, הדף הזה שחילקתם מדבר בעד עצמו, חברים.

עיסאווי פריג': הדף הזה וכל נתוני הגבייה בין עיריות, מועצות מקומיות ומועצות אזוריות, שמראה את הנתונים של מועצות מקומיות לגבי ארנונה והכנסות עצמיות, זה מראה איפה אנחנו נמצאים.

עיסאווי פריג': זו סוגיה.

עיסאווי פריג': הסוגיה השנייה שאני רוצה להעלות אותה, הסוגיה מארנונה ועסקים.

עיסאווי פריג': ברגע שאתה מסתכל על הדו"ח הזה ואתה רואה את ההכנסות העצמיות מארנונה, במיוחד מעסקים, במועצות המקומיות, איך הן בפיגור ואיך הן שונות מהכנסה של עיריות ומועצות אזוריות, כאן הכל נמצא.

עיסאווי פריג': איך אני מגיע למצב – וזאת המשימה השנייה שלנו, מיקי – החלוקה המוניציפאלית של המועצות המקומיות בתחום האחריות של העסקים.

עיסאווי פריג': זאת הנקודה המהותית השנייה שאני מקווה שנשים אותה גם כיעד ונתחיל את החלוקה הזו - - -

מכלוף מיקי זוהר: אז הנה, אדוני העלה רעיון.

מכלוף מיקי זוהר: יכתוב מכתב מסודר ליושב ראש הוועדה לקיים דיון בנושא ואני מבטיח לך שיושב הראש ישקול בחיוב.

מכלוף מיקי זוהר: בסדר?

עיסאווי פריג': אלה שני הנושאים שאנחנו רוצים.

עיסאווי פריג': אבל אני רוצה לשמוע ממך לו"ז של שלושת היעדים שהצבנו לגבי מימושם.

מכלוף מיקי זוהר: תשמע היום.

עיסאווי פריג': בסדר?

עיסאווי פריג': זה המדד.

מכלוף מיקי זוהר: זו המטרה.

עיסאווי פריג': זה המדד.

מכלוף מיקי זוהר: לשם כך קיימנו היום את הדיון.

מכלוף מיקי זוהר: חבר הכנסת אחמד טיבי, בבקשה.

אחמד טיבי: תודה רבה.

אחמד טיבי: אלף אדוני יושב הראש, אני רוצה להודות לך על ההיענות המיידית, כמעט, לפניות של עמיתי, חבר הכנסת עיסוואי פריג' ושלי בנושא הזה, וגם ביוזמות אחרות וגם בהיענות המיידית להצעה של חברי, חבר הכנסת מסעוד גנאים.

אחמד טיבי: לכן אתה רואה את הנוכחות המאסיבית של ראשי רשויות וחברי כנסת ערבים כאן, עם חריג אחד, שהוא חבר הכנסת-.

אחמד טיבי: שני חריגים.

עיסאווי פריג': מיכל גם.

מיכל רוזין: אני.

אחמד טיבי: מיכל היא לא חריג.

עיסאווי פריג': היא מהמחנה הדמוקרטי.

מכלוף מיקי זוהר: רגע, ויש יושב ראש גם, שהוא גם לא חריג.

אחמד טיבי: אין ספק שיש הבדל של עולם ראשון ועולם שלישי בין יישוב ערבי ליישוב יהודי שכן.

אחמד טיבי: אתה מסתכל על התשתיות, כבישים, מבני חינוך, מבני ציבור – כן או לא, אם בכלל, קולנוע, תיאטרון.

אחמד טיבי: רוב היישובים הערבים לא חווים את החוויה הזאת.

אחמד טיבי: לא בכדי מאז שנת 1948 לא קם אף יישוב ערבי חדש, לרבות לא עיר ערבית חדשה.

אחמד טיבי: וכנראה שיש סיבה מאחורי זה.

אחמד טיבי: סיבה, הכוונה מדיניות, שמסרבת לאפשר לנו את האופציה של הקמת יישוב, עיר, שהיא לא רק פתרון של שיכון ודיור, אלא של קרינה תרבותית, זוגות צעירים, מודרניזציה, תשתיות חדשות וכדומה.

אחמד טיבי: למה יש את מודיעין ואין כזה יישוב בתוך החברה הערבית, למרות שיש מלא קרקע.

אחמד טיבי: הקימו את ראוובה ליד רמאללה ועדיין, מאז שנת 1948 לא קם ולא הוקם אף יישוב ערבי, למרות הדרישה הזאת שלנו.

מכלוף מיקי זוהר: אדוני שוקל להיות ראש רשות באיזה שהוא שלב?

אחמד טיבי: לא.

אחמד טיבי: יש אנשים שהם מתאימים יותר ממני להיות ראשי יישובים ועושים את זה מצוין.

מכלוף מיקי זוהר: בוא נתחיל בשיקום הקיים.

אחמד טיבי: הנקודה השנייה זה תשתיות, מה עוד שעיסוואי הקדים אותי בנושאים.

אחמד טיבי: אתה דיברת על שלוש נקודות: תרבות, חינוך ובריאות.

אחמד טיבי: אגב, בחלק מהיישובים הדברים האלה קיימים כבר עשרות שנים, אבל - - -

מכלוף מיקי זוהר: אם מה שציינת קיים, זה מצוין.

אחמד טיבי: אבל הם בתנאים של מכרז אפריקה.

מכלוף מיקי זוהר: אז זה משהו אחר.

מכלוף מיקי זוהר: אז צריך לשקם אותם.

מכלוף מיקי זוהר: בסדר.

אחמד טיבי: לכן צריך לעשות - - -

מכלוף מיקי זוהר: אז אני אחדד: הקמה ושיקום של התשתיות הקיימות.

אחמד טיבי: עכשיו אני רוצה לדבר על משהו שבגללו אין הכנסות לרשויות.

אחמד טיבי: אין אזורי תעשייה, כי ארנונה מאזורי תעשייה זה עשרות מונים מארנונה רגילה של מגורים.

אחמד טיבי: והיות ורוב היישובים הערבים אין להם – רוב מוחץ, יש רק כמה חריגים – אז זה הפער שאתה רואה במספרים שמרכז המחקר והמידע של הכנסת נתן.

אחמד טיבי: ולכן במועצות אזוריות, כל הממוצע של הכנסות מארנונה למגורים.

אחמד טיבי: יחס ארנונה עסקים לארנונה ממגורים תמיד במועצות אזוריות יותר, בעיריות יותר והכי נמוך במועצות מקומיות, לרבות מועצות מקומיות ערביות.

מכלוף מיקי זוהר: ובפרט.

אחמד טיבי: ובפרט.

אחמד טיבי: הקצאת קרקע לזוגות צעירים.

אחמד טיבי: בתי ספר, מוסדות חינוך.

אחמד טיבי: הכוונה חינוך לא פורמאלי, כי יש בתי ספר.

אחמד טיבי: המבנים שלהם הם לא up to date, הם לא מתאימים בחלק גדול מהיישובים.

אחמד טיבי: תיאטרון, מתנ"ס, לא בכל יישוב יש ופעילות ספורט – מגרש כדורגל, מגרשים קטנים, אולמות ספורט.

אחמד טיבי: זה חייב להיות בכל יישוב ערבי, כי זה קיים בכל יישוב יהודי שכן.

עיסאווי פריג': הספורט הוא חלק משלושת המרכיבים?

אחמד טיבי: כן.

מכלוף מיקי זוהר: תרבות וספורט.

עיסאווי פריג': אז נכניס תרבות וספורט.

אחמד טיבי: להוסיף.

אחמד טיבי: תרבות וספורט.

אחמד טיבי: עצם קיום הדיון הזה הוא חיובי, אבל צריך מכניזם של פעולה כדי להמשיך את החלק - - -

מכלוף מיקי זוהר: אתה רוצה שאני אומר לך את המכניזם?

אחמד טיבי: בבקשה.

מכלוף מיקי זוהר: המכניזם מבחינתי הוא פשוט.

מכלוף מיקי זוהר: מיפוי מלא של כל הרשויות, איפה יש, איפה אין, מה המצב של כל רשות, מה יש בה.

מכלוף מיקי זוהר: אומדני עלויות לגבי הפעולה הנדרשת בעצם להקמה או לשדרוג הקיים.

מכלוף מיקי זוהר: פנייה רשמית לממשלה, של כל חברי הכנסת, יחד עם הוועדה ברשותי לתקצב את העניין הזה ולבצע את זה באופן מיידי, ועבודה בוועדת הכספים, שגם אני, גם אתה וגם עיסוואי, אם אני לא טועה, חבר בה.

עיסאווי פריג': נתמקד בזה.

מכלוף מיקי זוהר: יחד עם עוד כמה חברים, להביא את המימוש.

מכלוף מיקי זוהר: מה אתה אומר על הקו?

אחמד טיבי: הלוואי שנלך לפי זה.

מכלוף מיקי זוהר: מה זה?

מכלוף מיקי זוהר: אז איך נלך?

מכלוף מיקי זוהר: אני אומר לך ככה אני רוצה ללכת.

מכלוף מיקי זוהר: אתה רוצה ללכת בדרך אחרת?

אחמד טיבי: לא.

מכלוף מיקי זוהר: אז זו הדרך.

עיסאווי פריג': קדימה.

עיסאווי פריג': אבל תכניס את הספורט יחד עם התרבות.

מכלוף מיקי זוהר: אז אמרנו, תרבות - - -

עבדאללה אבו מערוף: צריך ללכת אחרת.

אחמד טיבי: הנה, כבר יש דיון.

מכלוף מיקי זוהר: אז יאללה.

עבדאללה אבו מערוף: צריך לבצע כבר, זה הכל.

עבדאללה אבו מערוף: צריך לבצע.

עבדאללה אבו מערוף: לשנות את כל ה - - -

מכלוף מיקי זוהר: כל מה שאמרתי יכול לקרות בעבודה - --

עבדאללה אבו מערוף: מה צריך?

עבדאללה אבו מערוף: אומדן, לא אומדן, כמה זה עולה וכמה זה עולה.

מכלוף מיקי זוהר: כל מה שאמרתי יכול לקרות בעבודה נכונה בתוך 10 ימים.

מכלוף מיקי זוהר: עאידה תומא סלימאן.

עאידה תומא סלימאן: תודה.

עאידה תומא סלימאן: את האמת, אני מברכת על הדיון - - -

מכלוף מיקי זוהר: למה את האמת?

עאידה תומא סלימאן: למרות שאני חושבת שזאת הפעם הראשונה שאני נוכחת בוועדה אצלך.

מכלוף מיקי זוהר: הפסדת.

מכלוף מיקי זוהר: יש לנו ועדה טובה.

עאידה תומא סלימאן: הרווחתי את הוועדה שלי.

עאידה תומא סלימאן: כל הזמן אני בדיונים של הוועדה שלי, מה לעשות?

עאידה תומא סלימאן: אני שמחה שהקדשתם את תשומת הלב למצב, אבל זה לא במקריות שהתעקשתי בהתחלה בואו נגדיר על איזה מוסדות אנחנו מדברים, כי כמו שאמרו חברי הכנסת האחרים וגם ראשי הרשויות, אחרי 70 שנים חושבת שאחרי הקמת המדינה, אני חושבת שזה קצת מביש להתחיל להגיד את עצם העובדה שיש כפרים או מקומות שחסר בהם מוסד חינוכי.

עאידה תומא סלימאן: אם לא נגדיר מה זה מוסד חינוכי, שאנחנו מדברים עליו, אמנם יש כפרים - - -

מכלוף מיקי זוהר: אז הגדרנו.

עאידה תומא סלימאן: שחסר בהם אפילו בית ספר.

עאידה תומא סלימאן: לא חינוך בלתי פורמאלי.

מכלוף מיקי זוהר: הגדרנו.

מכלוף מיקי זוהר: הגדרנו.

מכלוף מיקי זוהר: הגדרנו מה כל מוסד - - -

עאידה תומא סלימאן: כן, אבל אני טוענת שצריך ללכת עוד צעד קדימה.

עאידה תומא סלימאן: כי כאשר אנחנו מדברים על חינוך בלתי פורמאלי זה חשוב, אבל אם אנחנו מדברים על ארבעת האשכולות הראשונים, אז ישר קופץ לי לראש הנושא של רווחה.

עאידה תומא סלימאן: איך אפשר לדבר על ארבעה האשכולות הראשונים, ולא לדבר על הנושא של רווחה, שהוא עניין מאד יסודי בהתקדמות כל חברה, כדי להתעמת עם הבעיות העיקריות.

מכלוף מיקי זוהר: אז אני אסביר.

מכלוף מיקי זוהר: לגבי מוסד הרווחה, אני אסביר את הנקודה הזו.

מכלוף מיקי זוהר: בדרך כלל לכל רשות מקומית יש את אגף הרווחה שלה.

עאידה תומא סלימאן: אני יודעת.

מכלוף מיקי זוהר: זה אומר שהיא בעצם מחזיקה עובדים סוציאליים וכדומה.

עאידה תומא סלימאן: אז אני יכולה ל - - -

מכלוף מיקי זוהר: עכשיו אני אומר, בדרך כלל לכל מועצה אזורית או מועצה מקומית יש ראש רשות, יש לו אגף רווחה ושם אמורים לתת את הטיפול הרווחתי.

מכלוף מיקי זוהר: עכשיו, אם יש רשות מקומית ערבית, שאין שם אגף רווחה ואין שם מיקום - - -

עאידה תומא סלימאן: לא, אני טוענת משהו אחר, אם תסלח לי, יושב הראש.

מכלוף מיקי זוהר: אוקיי.

עאידה תומא סלימאן: אני יודעת שיש מחלקת רווחה ויש מחלקת חינוך בכל מועצה מקומית ויש משרד חינוך שאמור לבנות את בתי הספר.

עאידה תומא סלימאן: אם אנחנו מדברים על לתקן את המעוות, אז בואו באמת נתקן את המעוות.

עאידה תומא סלימאן: ראשי מחלקות הרווחה, אני יודעת עם מה הם מתעמתים יום יום.

עאידה תומא סלימאן: עם החוסר בתקנים, עם עומס בלתי נסבל - - -

מכלוף מיקי זוהר: זה לא הנושא היום.

מכלוף מיקי זוהר: אני לא יכול היום.

מכלוף מיקי זוהר: אם אני ארצה לפתור את כל הבעיות בעולם, אני לא אצליח.

עאידה תומא סלימאן: שנייה.

עאידה תומא סלימאן: לא, אתה לא תצליח בטוח, אבל כדאי מאד - - -

מכלוף מיקי זוהר: אני לא אצליח.

מכלוף מיקי זוהר: גם אני אפילו לא אצליח.

עאידה תומא סלימאן: בסדר גמור, אבל חובתי, אני רואה כחובתי, אם מדברים על ארבעת האשכולות הראשונים, אי אפשר לא להזכיר את הנושא הזה ואי אפשר גם כן לא לחשוב על אחת הבעיות העיקריות שעומדות בפני ראשי המועצות המקומיות, כאשר הם מטפלים בכל מה שהוזכר, וזה עניין המצ'ינג.

עאידה תומא סלימאן: כאשר יש צורך שהם ישקיעו 25% מול כל תקציב והם - - -

מכלוף מיקי זוהר: אני אעזור לך.

מכלוף מיקי זוהר: עניין הזה הגשתי הצעת חוק שמבקשת לבטל את התקצוב הדיפרנציאלי בכל מדינת ישראל.

עאידה תומא סלימאן: לבטל?

מכלוף מיקי זוהר: שלא יהיה יותר תקצוב דיפרנציאלי.

מכלוף מיקי זוהר: זה אומר ש - - -

עאידה תומא סלימאן: להיפך.

מכלוף מיקי זוהר: סליחה, לבטל את המצ'ינג, בעד תקצוב דיפרנציאלי.

מכלוף מיקי זוהר: חתמו על זה כל חברי הכנסת מהרשימה המשותפת.

עאידה תומא סלימאן: אני יודעת, כולל - - -

מכלוף מיקי זוהר: גם אני חתמתי והגשתי אותה, החתמתי על ההצעה הזאת 63 חברי כנסת.

מכלוף מיקי זוהר: כרגע מי שמתנגד לזה זה השלטון המקומי.

מכלוף מיקי זוהר: את רוצה לשמוע משהו אבסורד?

מכלוף מיקי זוהר: אני אספר לך.

מסעוד גנאים: השלטון המקומית מתנגד לביטול המצ'ינג?

מכלוף מיקי זוהר: כן.

מסעוד גנאים: למה?

מסעוד גנאים: מה הטענה?

מכלוף מיקי זוהר: אני אסביר לך למה.

מכלוף מיקי זוהר: יש פורום ה-15, ואחר כך כל הרשויות המקומיות, הערבויות והקטנות, מצביעות לפורום ה-15 ותומכות בו.

מכלוף מיקי זוהר: בעצם מכות על עצמן על הראש.

מכלוף מיקי זוהר: ואני אומר דבר פשוט.

מכלוף מיקי זוהר: אם אתם לא רוצים לעמוד על שלכם, אנחנו לא יכולים לבד, אנחנו צריכים גם אתכם.

מכלוף מיקי זוהר: אם יש מישהו שדואג לנושא הרשויות החלשות, וזה לא משנה רשויות ערביות או רשויות יהודיות, כי יש גם רשויות יהודיות במצב סוציו אקונומי 1-4.

מכלוף מיקי זוהר: אנחנו רוצים לבטל את המצ'ינג.

מכלוף מיקי זוהר: אנחנו לא רוצים שיהיה מצ'ינג, כי זה לא דבר הגיוני.

מכלוף מיקי זוהר: יש רשויות שהן לא צריכות בכלל את הכסף.

עאידה תומא סלימאן: כן, אבל זאת החלטה ממשלה.

מכלוף מיקי זוהר: לא, זו לא החלטת ממשלה.

יוסף ג'בארין: אנחנו איתך בעניין.

עאידה תומא סלימאן: אם יש לך - - -

מכלוף מיקי זוהר: לא, אז אני אומר לך שהשלטון המקומי איים להשבית - - -

עאידה תומא סלימאן: אם הממשלה מחליטה לאמץ את - - -

מכלוף מיקי זוהר: השלטון המקומי איים להשבית את המשק וזה מאבק פוליטי שהוא לא קשור לממשלה.

עאידה תומא סלימאן: אם הממשלה מאמצת את ה - - - תעביר אותה כמו ש - - -

מכלוף מיקי זוהר: אז הנה אני מודיע לך והנה אני מודיע גם לפרוטוקול.

מכלוף מיקי זוהר: ראש הממשלה אמר במפורש שהוא בעד החוק והוא רוצה לבטל את המצ'ינג, אבל מי שהתנגד זה השלטון המקומי והיום השלטון המקומי הוא גוף מספיק חזק כדי להשבית את כל המדינה וזה לא דבר פשוט והם עשו לובינג פה בכנסת והם הלכו לחברי כנסת והם עצרו לנו את זה ואנחנו נמשיך להיאבק על זה.

עאידה תומא סלימאן: טוב.

עאידה תומא סלימאן: עוד נושא שרציתי לדבר עליו.

עאידה תומא סלימאן: אני לא אכנס, אם אתה כבר חסמת את הנושא של המצ'ינג, בסדר.

עאידה תומא סלימאן: יש את הנושא של מעונות יום.

עאידה תומא סלימאן: אם כבר מדברים על חינוך ואם מדברים על שיפור המצב של ארבעת האשכולות הראשונים, אז צריך לדבר על כל הנושא של מעונות יום ולהזכיר אותו, אפרופו חינוך.

עאידה תומא סלימאן: חינוך מתחיל ממעונות יום, ככה זה.

מכלוף מיקי זוהר: אוקיי, טוב.

מכלוף מיקי זוהר: עכשיו אני רוצה להוסיף עוד משפט לגבי הנושא של איך מבצעים דבר כזה.

מכלוף מיקי זוהר: יש היום משרד במדינת ישראל שנקרא משרד נגב גליל.

מכלוף מיקי זוהר: יושב פה שמוליק ליטוב, מנהל האגף לפריפריה חברתית, כשבמשרד הזה יש אפשרות לתקצב רשויות בפריפריה.

מכלוף מיקי זוהר: אני אומר לך, שאלתם פרקטיקה.

מכלוף מיקי זוהר: אם אני מצליח להביא מסקנות דיון בוועד הזו, עיסוואי פריג', לראש הממשלה וראש הממשלה מקבל החלטה יחד עם שר האוצר, נניח להעביר למשרד נגב גליל 100 מיליון שקלים לביצוע הפעולות.

מכלוף מיקי זוהר: משרד נגב גליל, לפי ההיכרות שלי איתו והעבודה המשותפת שלי איתו, יודע לבצע את זה בתוך שבועות ספורים.

מכלוף מיקי זוהר: קול קורא, כל ראשי הרשויות שאין להם מגישים את הבקשה.

מכלוף מיקי זוהר: הבקשה באופן אוטומטי, מן הסתם, אם היא עומדת בקריטריונים תאושר – גם לשיפוץ וגם להקמה וב-100 מיליון שקלים פתרנו את הבעיה של כל הרשויות ויכול להיות שאפילו יישאר לנו עודף, אם את שואלת אותי.

מכלוף מיקי זוהר: לכן הפרקטיקה והביצוע של הדבר הזה הם לא כאלה מסובכים.

מכלוף מיקי זוהר: זה מסקנות ועדה, פנייה לראש הממשלה יחד עם הוועדה, עם כל חברי הכנסת שהשתתפו בה, לבצע את זה מיידית וראש הממשלה צריך לקבל החלטה לבצע או לא לבצע.

מכלוף מיקי זוהר: אם אתם שואלים אותי, ראש הממשלה כן יבצע.

עיסאווי פריג': מתי נקבל את המיפוי?

מכלוף מיקי זוהר: כך אני חושב.

עאידה תומא סלימאן: זה עכשיו הזמן לסיפור של מג'דל כרום.

מכלוף מיקי זוהר: מה אמרת?

עאידה תומא סלימאן: אני אומרת, זה בדיוק הזמן לספר את הסיפור של מג'דל כרום, שיש להם תקציב ואישור של מוסדות יום.

עאידה תומא סלימאן: מה אין להם?

<קריאה: אין להם איפה לבנות.

עאידה תומא סלימאן: אין להם איפה לבנות.

מכלוף מיקי זוהר: זה נושא הבא.

מכלוף מיקי זוהר: כשנעבור לנושא הבא נדבר.

עאידה תומא סלימאן: לא, מה שאני רוצה להגיד זה לא - - -

מכלוף מיקי זוהר: עכשיו אנחנו בנושא הראשון.

עבדאללה אבו מערוף: זה משהו אחר.

עבדאללה אבו מערוף: נושא הבא זה שטחי שיפוט, זה משהו אחר.

מכלוף מיקי זוהר: פרה-פרה.

מכלוף מיקי זוהר: חבר הכנסת יוסף ג'בארין, בבקשה.

מסעוד גנאים: יש לי רק הצעה.

מסעוד גנאים: אולי אחרי חברי הכנסת, אחרי יוסף, לא בגלל יוסף, תן לגוון קצת.

מכלוף מיקי זוהר: ראשי רשויות קצת?

יוסף ג'בארין: כן.

מכלוף מיקי זוהר: אז אחרי יוסף ראש רשות וחבר כנסת, אין בעיה.

מכלוף מיקי זוהר: מקובל.

מסעוד גנאים: אחרת נדבר רק חברי הכנסת.

מכלוף מיקי זוהר: לא, לא, כולם ידברו.

מכלוף מיקי זוהר: לא היה סיכוי שמישהו ייצא מפה בלי לדבר.

<קריאה: אנחנו מבקשים להיות ממוקדים.

מכלוף מיקי זוהר: כן, אין בעיה.

מכלוף מיקי זוהר: מסכים איתך.

מסעוד גנאים: מאה אחוז.

מכלוף מיקי זוהר: בסדר.

עיסאווי פריג': בואו נתמקד בזה, אחרת לא נצא מפה עם - - -

יוסף ג'בארין: טוב, חברה, קודם כל אני שמח באמת על ההשתתפות של יותר מעשרה ראשי רשויות ערביות, אבל מצד שני זה גם קצת כואב, שאנחנו נמצאים כאן כי אנחנו אלה שבאשכולות הללו, של 1 עד 4.

יוסף ג'בארין: זאת אומרת אם אתה לוקח את האשכולות 1 עד 3, כמעט כל הרשויות הערביות שם, אבל בנוסף כמעט כל אלה ששם הן הרשויות הערביות.

יוסף ג'בארין: אז לכן הנוכחות החשובה הזאת.

יוסף ג'בארין: אני חושב שמרבית הנוכחים כאן, בדרכם לכנסת עברו דרך כביש 6, נכון?

יוסף ג'בארין: כולם כמעט עברו דרך כביש 6.

יוסף ג'בארין: ואי אפשר לא לראות את מה שקורה בחריש, פשוט כדוגמא של האיפה ואיפה.

יוסף ג'בארין: אתה עובר דרך המשולש, אום אל פחם, ערערה, כפר קרע, בקה וכדומה ואתה רואה עד כמה המצב הסוציו אקונומי קשה, וממש אחרי דקה של נסיעה, אתה רואה איזו עיר ענקית, כמה שם כיום מאוכלסים בה רק 1,000 תושבים והם כבר מבקשים להשתרע על מרחב של כ-20,000 דונם.

יוסף ג'בארין: פשוט לשמוע ולא להאמין.

יוסף ג'בארין: זו המציאות.

יוסף ג'בארין: ולכן לא בכדי אנחנו מצביעים על הנקודה הזו של שטחי שיפוט.

יוסף ג'בארין: בלי שטחי שיפוט ובלי שינוי הייעוד של הקרקע לקרקע של בנייה, תעשייה ומסחר, אנחנו נתקע.

יוסף ג'בארין: ולכן כל הכספים שילכו לרווחה וכדומה, לא יעזרו לנו בעניין הזה.

יוסף ג'בארין: הדבר השני לגבי סוגית המצ'ינג.

יוסף ג'בארין: אם אני מבין נכון שיש קושי עם השלטון המקומי, אז אולי נקדם את הרעיון שזה יהיה הדרגתי.

יוסף ג'בארין: לפחות נתחיל בשירותי הרווחה הבסיסיים.

יוסף ג'בארין: נוער במצוקה.

יוסף ג'בארין: פשוט זה בלתי מתקבל על הדעת שהאוכלוסיות הכי מוחלשות, שצריכות את השירות הזה, דווקא שם אנחנו דורשים מצ'ינג.

יוסף ג'בארין: כבוד יושב הראש, אז אפשר לחשוב אסטרטגית ולפחות להתחיל לבטל מצ'ינג בנקודות מסוימות וככה להתקדם.

מכלוף מיקי זוהר: אוקיי.

יוסף ג'בארין: אני רוצה להגיד לך משהו חשוב לגבי מענקי האיזון.

יוסף ג'בארין: לפי החישובים שלנו, של כל אלה שנמצאים כאן, אנחנו מפסידים, אנחנו כרשויות מקומיות ערביות אבל כל אלה שנמצאים בין 1 ל-3, מפסידים כחצי מיליארד שקלים בשנה.

יוסף ג'בארין: ולכן אנחנו כאילו מתחננים ורוצים מיליונים – כ-5 מיליון שקלים כאן ו-10 מיליון.

יוסף ג'בארין: תראה מה אנחנו מפסידים בשנה.

יוסף ג'בארין: וזה גם נתון היסטורי של כבר אולי 20 שנה או 30 שנה.

יוסף ג'בארין: ולכן אם אתה, כבוד יושב הראש, תיקח אפילו את העניין הפשוט הזה, של מענקי איזון ברצינות, שהרשויות באשכולות של 1 עד 3 יקבלו מה שמגיע להם, רק זה יפתור לנו את הבעיה אולי ל-10 השנים הקרובות.

יוסף ג'בארין: ולכן השילוב הזה בין אחד: תחומי שיפוט ושינוי ייעוד, שניים: של חצי מיליארד שקלים ממענקי האיזון; שלוש: ביטול הדרגתי של המצ'ינג, בהתחשב בחסמים הקיימים, זה השילוב שצריך לתת עליו את הדעת.

יוסף ג'בארין: והמילה האחרונה היא שאם מדברים על תחומי שיפוט, הרי אנחנו יודעים כמה, מרבית הרשויות המקומיות כיום נמצאות בעיצומם של הליכי הפקדה והסדרה של תכניות המתאר.

יוסף ג'בארין: נכון?

יוסף ג'בארין: ולכן זה כל כך מתבקש וכל כך טבעי לקשור את הדיון הזה לסוגיה של הריסת בתים.

יוסף ג'בארין: הרי הריסת בתים זה נושא שהורס בעצם כל אפשרות של הבנה ושל תיאום ושל קידום המצב הסוציו אקונומי ביישוב הערבי.

יוסף ג'בארין: ולכן כל כך מתבקש מוועדה כזו, שמדברת על צדק חלוקתי ושוויון חברתי, להגיד לממשלה תנו לנו, תנו לרשויות הללו באשכולות 1-4 לסיים את תהליכי ההסדרה, תהליכי האישור של תכניות המתאר ורק אז אפשר לדבר על אכיפה של דיני התכנון והבנייה.

יוסף ג'בארין: אום אל פאחם, אני חושב שגם תמרה, ערערה, כל היישובים האלה פשוט בעיצומו של ההליך הזה.

יוסף ג'בארין: ולכן זה לא מתקבל על הדעת ברמה של צדק חלוקתי, לבוא להרוס כאשר אנחנו עדיין בעיצומו של התהליך הזה של ההסדרה.

יוסף ג'בארין: תודה רבה.

מכלוף מיקי זוהר: טוב, תודה רבה אדוני.

מכלוף מיקי זוהר: הדברים הללו כן צריך לדון בהם בהחלט.

מכלוף מיקי זוהר: אולי אפשר גם לעשות בנושא הזה דיון.

מכלוף מיקי זוהר: לגבי הנושא של שטחי שיפוט, כמו כל שטח שיפוט במדינת ישראל של רשות מקומית, ככל שמתרחבת האוכלוסייה, צריך להרחיב גם את שטחי השיפוט שם.

מכלוף מיקי זוהר: אבל אני אגיד לכם מה מעכב את זה כרגע.

מכלוף מיקי זוהר: אני לא רוצה לעורר פה כרגע אף אחד מכיסאו - - -

מסעוד גנאים: אבל למה לערבב את שני הדברים עכשיו?

עיסאווי פריג': יש לנו מטרה לדיון, נכון?

עיסאווי פריג': בואו נתמקד במטרה ונשיג אותה.

יוסף ג'בארין: אבל אומרים לך שאין קרקע להקים מוסדות חינוך, מה זה לא קשור?

יוסף ג'בארין: זה אותו נושא.

יוסף ג'בארין: תשאל את מג'דל כרום.

יוסף ג'בארין: אין להם.

יוסף ג'בארין: תעזוב, מה זה סוטים?

יוסף ג'בארין: זה לא סוטים.

עיסאווי פריג': בסדר.

עיסאווי פריג': אבל אנחנו סוטים מהדיון.

יוסף ג'בארין: לא, לא, לא.

יוסף ג'בארין: זה הדיון.

יוסף ג'בארין: אתה לא סוטה, זה הדיון.

עיסאווי פריג': תפסת מרובה לא תפסת.

מכלוף מיקי זוהר: שנייה רגע.

עיסאווי פריג': בואו נשיג את מה שמוצע כאן.

מכלוף מיקי זוהר: נא לשמור על השקט.

<פואד עווד: אתם הזמנתם אותנו לכאן.

מכלוף מיקי זוהר: מה השם שלך אדוני והתפקיד?

<פואד עווד: פואד עווד, מועצה מקומית - - -

מכלוף מיקי זוהר: אז אתה עכשיו מקבל את זכות הדיבור שלך.

<פואד עווד: אוקיי, תודה.

<פואד עווד: קודם כל תודה רבה ותבורך על ההזמנה הזאת, אבל כאן התחושה שלי שאנחנו דנים בדיונים שדנו לפני שפנינו לממשלה להחלטה שיצאה בסופו של יום, החלטה 922 ואני חושב שזה לא הנושא וזה לא המקום.

<פואד עווד: שאלתי לכבוד יושב הראש, פשוטה.

<פואד עווד: מה מקור הכסף, כמה כסף ולמי הוא מיועד.

<פואד עווד: אם הכסף מיועד לאוכלוסייה הערבית, לאשכול 1-4, אם זה לבניית תשתיות, אז שנדע.

<פואד עווד: לפחות שנדע לחשוב - - -

מכלוף מיקי זוהר: אז אדוני יקבל תשובה ברורה.

יוסף ג'בארין: לאיזה כסף?

יוסף ג'בארין: אתה מתכוון שבתכנית?

<פואד עווד: לא, לא.

מכלוף מיקי זוהר: אדוני שאל שאלה, יקבל עליה תשובה.

מכלוף מיקי זוהר: אתה רוצה עכשיו תשובה?

<פואד עווד: שאלה שנייה באיזה קריטריונים.

<פואד עווד: אם אנחנו מדברים על מבנה, על הקמת מתקן, אני אקח דוגמא בריאות, תחנת אם וילד.

<פואד עווד: זה לא משנה.

<פואד עווד: האם הכוונה להקים את המבנה ועלות המבנה במלואה, או שאיגום משאבים שאתם אמורים להשתתף בחלק.

<פואד עווד: אם זה מוסד חינוכי, אז מי שרוצה מתנ"ס 10 מיליון שקלים, אז הוא יקבל 10 מיליון שקלים, או שזה מצ'ינג?

עיסאווי פריג': מחכים למיפוי.

מכלוף מיקי זוהר: אדוני, אני יכול לענות לך?

<פואד עווד: כן.

מכלוף מיקי זוהר: אז ככה.

מכלוף מיקי זוהר: השאלה שלך במקומה ונכונה ובאמת צריך למקד תכנית פעולה.

מכלוף מיקי זוהר: המקור התקציבי, החלטה 922.

מכלוף מיקי זוהר: יש שם הרבה מאד כסף, שכרגע לא יוצא בכלל לפעולה.

מכלוף מיקי זוהר: אנחנו רוצים להתחיל להניע את הכסף, נכון?

<פואד עווד: אז אנחנו מתכנסים להחלטה 922.

מכלוף מיקי זוהר: לא, לא, לא.

מכלוף מיקי זוהר: שאלת מקור תקציבי, מאיפה אנחנו מביאים את הכסף.

מכלוף מיקי זוהר: יש שם כסף שוכב.

מכלוף מיקי זוהר: אף אחד לא עושה איתו כלום כרגע, נכון?

<פואד עווד: זה לא נכון.

מכלוף מיקי זוהר: מה לא נכון?

<פואד עווד: פשוט לא נכון.

מכלוף מיקי זוהר: עושים איתו?

עיסאווי פריג': לא, לא, לא.

מכלוף מיקי זוהר: עושים איתו?

<פואד עווד: זה משחק פשוט.

<פואד עווד: מתכנסים כאן - - -

מכלוף מיקי זוהר: אני רק רוצה להסביר.

מכלוף מיקי זוהר: יש מקור תקציבי.

מכלוף מיקי זוהר: אנחנו צריכים מיפוי, זה פעם ראשונה.

מכלוף מיקי זוהר: פעם שנייה, אנחנו צריכים עלויות, אומדנים, כמה זה עולה.

מכלוף מיקי זוהר: ברגע שיש לנו את שני הנושאים - - -

<פואד עווד: אבל אנחנו כבר העברנו למשרד השיכון, כל רשות - - -

מכלוף מיקי זוהר: ברגע שיש-.

מכלוף מיקי זוהר: אבל אני לא משרד השיכון, אני ועדה לצדק חלוקתי ושוויון חברתי.

מכלוף מיקי זוהר: אני רוצה להעביר אחר כך את המסקנות לראש הממשלה ולעמוד על זה שיממש אותן.

מכלוף מיקי זוהר: אבל אני צריך נתונים.

מכלוף מיקי זוהר: אני לא יכול לעשות דברים בלי נתונים.

מכלוף מיקי זוהר: מאזן גנאים, בבקשה.

מכלוף מיקי זוהר: ראש עיריית סכנין.

מאזן גנאים: טוב, תודה לך אדוני יושב הראש.

<קריאה: ויושב ראש ועד ראשי הרשויות הערביות הארצי.

מכלוף מיקי זוהר: ויושב ראש ועד הרשויות הערביות, תומך של חיים ביבס?

עיסאווי פריג': תואם של חיים ביבס, תואם.

מכלוף מיקי זוהר: שאלתי תומך.

מכלוף מיקי זוהר: אז אדוני, מה עם תקצוב דיפרנציאלי?

מאזן גנאים: אוקיי, אני אגיע גם לזה.

מאזן גנאים: תודה לך אדוני יושב הראש.

מאזן גנאים: אני רוצה להתחיל בקצת היסטוריה.

מאזן גנאים: 80% מהרשויות הערביות היום הן באשכול מ-1 עד 3, לצערי.

מאזן גנאים: יש אולי רק 3-4 רשויות שנמצאות באשכול 4 עד 5, שיהיה ברור.

מאזן גנאים: 53.3% מהחברה הערבית מתחת לקו העוני.

מאזן גנאים: 14% מובטלים.

מאזן גנאים: רק 30% מקרב הנשים הערביות יוצאות לשוק העבודה.

מאזן גנאים: זה כבר אומר הכל, אדוני יושב הראש.

מאזן גנאים: כשמדברים על רווחה, אותו אדם שישן, חולם וקם בבוקר ורואה שקרש ההצלה שלו זה משרדי הרווחה.

מאזן גנאים: וכשהוא מגיע למשרדי הרווחה, לצערי הוא לא יכול לקבל את המענה.

מאזן גנאים: נושא המצ'ינג שרוצים לדלג עליו במהירות, הוא מאד חשוב.

מאזן גנאים: לרוב האנשים שיושבים פה אין מבנה.

מאזן גנאים: כולו בשכירות.

מאזן גנאים: אין מבנה לרווחה.

מאזן גנאים: תתאר לעצמך אדם שקם ורוצה לבוא למבנה של הרווחה בעיר גדולה נגיד כמו 30,000, 20,000 - - -

<קריאה: אין מבנה למועצה.

מאזן גנאים: אז בינתיים אנחנו מדברים על הקושי ואני רוצה להגיד לך לא במקרה אדוני יושב הראש, שכל יום אתה שומע שתוקפים עובדי רווחה.

מאזן גנאים: לא במקרה כל יום יורים פה, תוקפים פה.

מאזן גנאים: למה?

מאזן גנאים: כי אותו אדם שהוא עני ואין לו לאן ללכת, הכתובת היחידה שלו זה משרדי הרווחה.

מאזן גנאים: ולכן חשוב לחזק את משרדי הרווחה, את האנשים שעובדים בתוך המשרדים, אחרת נשלם את החשבונית במלואה.

מאזן גנאים: בנושא החלק שמדברים על ארנונה ועל צדק חברתי.

מאזן גנאים: אני רוצה להגיד לך, אין ביישוב אחד אזור תעשייה.

מאזן גנאים: אולי בנצרת, אבל ברוב האזורים אין לנו לא ים, לא שדה תעופה, לא משרדי ממשלה.

מאזן גנאים: אפילו משרדי ממשלה, אדוני, אין ביישובים הערבים.

מאזן גנאים: אפילו משרד ממשלתי אחד אין.

מאזן גנאים: אפילו שאני גובה 100%, כשאני מגיע למשרדי ממשלה, דבר ראשון ששואלים אותי – מה אחוז הגבייה?

מאזן גנאים: אז אני אומר להם נגיד אחוז הגבייה, ופה אני אומר לך בשם חברי, ראשי הרשויות, מעל 80%, אבל במידה ואנחנו גובים 100% זה לא מספיק.

מאזן גנאים: כי 80% זה ארנונה ביתית, 20% מתעשייה זעירה לצערי, מלט, חול וכל מיני.

מכלוף מיקי זוהר: וגם רובם מקבלים הנחה לפי חוק.

מאזן גנאים: אני רוצה להגיד לך ש-60% מקבלים הנחה של 80%.

יוסף ג'בארין: רק אבו מוחמד, יש מסמך של מרכז המחקר והמידע של הכנסת, ש-99% מהארנונה הממשלתית היא ביישובים היהודים.

יוסף ג'בארין: זאת אומרת היישובים הערבים - - -

מאזן גנאים: אתה צודק.

מאזן גנאים: 15 ה- - - שאף אחד לא מתקרב אליהן.

מאזן גנאים: ואני רוצה להגיד לך, חיים ביבס, אני מבטיח פה בשם חברי, נשב איתו על הנושא הזה.

מאזן גנאים: או שהוא ילך איתנו יד ביד או שאנחנו צריכים - - -

מכלוף מיקי זוהר: זו בשורה גדולה.

מאזן גנאים: אני אומר לך, או שאנחנו - - -

מכלוף מיקי זוהר: החוק מוכן.

מכלוף מיקי זוהר: תגידו לי כן אני מביא אותו להצבעה בכנסת.

מאזן גנאים: או שאנחנו חושבים אחרת.

מאזן גנאים: על מנת לא לדבר פעמיים בנושא - - -

מכלוף מיקי זוהר: החוק מוכן, עבר פ', יכול להגיע לוועדת שרים לענייני חקיקה בשנייה אחת.

מאזן גנאים: אדוני יושב הראש, על מנת לא לדבר פעמיים - - -

מכלוף מיקי זוהר: ביטול המצ'ינג.

מאזן גנאים: אדוני יושב הראש, על מנת לא לדבר פעמיים אני רוצה להגיד לך, אנחנו היום מהווים כ-20% מכלל האוכלוסייה.

מאזן גנאים: שולטים על 2.5% מאדמת המדינה.

מאזן גנאים: באזורי התעשייה הזעירה אנחנו משתלטים על 3.7%.

מאזן גנאים: אז איך אפשר היום להתקדם?

מאזן גנאים: איך?

מאזן גנאים: בלי חלוקת הארנונה ובלי באמת להסתכל על החברה הערבית בתוך מדינת ישראל, המצב הולך ומחמיר.

מאזן גנאים: אני רוצה להגיד לך - - -

מכלוף מיקי זוהר: אני יכול להגיד משהו.

מכלוף מיקי זוהר: אני חושב - - -

מאזן גנאים: היינו בוועדת הכספים, אדוני יושב הראש ואמרתי שם.

מאזן גנאים: שמענו את כבוד ראש הממשלה יותר מאי פעם, שאומר קרבנו את הפריפריה למרכז.

מאזן גנאים: השאלה איך אתם מקרבים את המרכז לפריפריה.

מאזן גנאים: לא בתחבורה, אלא בחינוך, בתעסוקה, בבריאות.

מאזן גנאים: וכל אלה שיושבים פה סובלים מהנושא הזה.

מאזן גנאים: אז בסופו של דבר אם מהדיון הזה לא ייצא חייר, לצערי נמשיך לשבת, אבל כלום לא יקרה.

מכלוף מיקי זוהר: אז הנה, בגלל מה שאמרתי לך שאמא שלי היא מתוניס, אז אני מכיר את המילה חייר.

מכלוף מיקי זוהר: היא כל הזמן הייתה אומרת לי – אם אין בו חייר, אל תתעסק איתו.

מאזן גנאים: נכון, נכון.

מאזן גנאים: אז אני מקווה שיהיה חייר.

מכלוף מיקי זוהר: אז אנחנו פה - - -

<קריאה: אתה מתקדם קצת.

מכלוף מיקי זוהר: אז תאמין לי שאני רוצה לעשות פה חייר, לא שום דבר אחר.

עיסאווי פריג': אבו מוחמד, מה אתה מציע?

מכלוף מיקי זוהר: תיכף הוא ידבר.

מכלוף מיקי זוהר: עכשיו אנחנו נחזור לחבר כנסת - - -

עיסאווי פריג': נשמע את אותו ויכוח על אותו דיון בכל הישיבות.

מכלוף מיקי זוהר: חברת הכנסת חנין זועבי.

עיסאווי פריג': אפשר בוועדה הזו לצאת עם משהו.

מאזן גנאים: אני גם אספר לך, יש חלום ויש מציאות.

מכלוף מיקי זוהר: בהמשך סאלח ריאד.

מאזן גנאים: כבוד יושב הראש, משפט אחרון.

מאזן גנאים: הרי מה שאומר עיסוואי – יש חלום ויש מציאות.

מאזן גנאים: מה שאתם מדברים זה בגדר החלום.

מאזן גנאים: אני רוצה להפוך את החלום למציאות.

מאזן גנאים: שעות הפנאי לבני הנוער, אם אנחנו לא נטפל בהן בצורה רצינית, בסופו של דבר בני הנוער האלה ילכו לסמים, לאמל"ח, לאלימות ואנחנו אלה שעומדים בחזית.

עיסאווי פריג': הוא אומר לך תרבות וספורט אחד - - -

מאזן גנאים: אני רוצה הכל, אתה יודע מה, אני רוצה הכסל, עיסוואי פריג', אבל בוא נתחיל.

עיסאווי פריג': בואו נתחיל.

עיסאווי פריג': בואו נתמקד.

מכלוף מיקי זוהר: טוב, אז כמו שאמרנו, אנחנו נעשה את המיפוי, נבחן את האומדנים ונעביר פנייה.

מכלוף מיקי זוהר: המיפוי והאומדנים מדברים גם על איפה שאין וצריך להקים והשיקום של הקיים.

מכלוף מיקי זוהר: אמיל סמעאן, יושב ראש עמותת - - -

<אמיל סמעאן: פורום מנהלי מחלקות רווחה בקרב האוכלוסייה הערבית.

מכלוף מיקי זוהר: בבקשה אדוני.

<אמיל סמעאן: אני אדבר בשם הרווחה, כנציג הרווחה.

<אמיל סמעאן: אני מודה לכל חברי הכנסת שדיברו וגם למאזן שדיבר על הרווחה, כי זה נושא באמת חשוב בעינינו.

<אמיל סמעאן: מצב הרווחה בשבילנו הוא כמו מצב החברה הערבית, שכמעט 40% לפי המחקר שלנו, שעשינו לפני שנתיים, הם צורכי שירותי רווחה או מוכרים בשירותי הרווחה.

<אמיל סמעאן: כמעט60% צורכי רווחה.

<אמיל סמעאן: היישובים שלנו מתקשים לפתח את השירותים מאחר שיש את בעיית המצ'ינג.

<אמיל סמעאן: ולא בעיית המצ'ינג בלבד, אלא גם בעיית החזקת המבנים.

<אמיל סמעאן: מדברים איתנו על איגום של משאבים גם בשירותים אזוריים אבל גם בהחזקה.

<אמיל סמעאן: גם אם היא - - -, מי ישלם עבור המבנים, עבור הציוד, עבור הריהוט.

<אמיל סמעאן: אני רוצה לחזור למועצת ה-15.

<אמיל סמעאן: בשנת 2013 כפורום, הגשנו בג"ץ למדינה נגד המצ'ינג.

<אמיל סמעאן: מי שעמד מולנו זה באמת השלטון המקומי ומועצת ה-15.

<אמיל סמעאן: אני מחזק את הטענה הזאת.

<אמיל סמעאן: התחננו.

<אמיל סמעאן: ברור שמשרדי הממשלה גם התנגדו, אבל לצערנו השלטון המקומי עמד מולנו עם שורה של עורכי דין, שהוא מתנגד לשינוי של המצ'ינג.

<אמיל סמעאן: חברים, המצ'ינג זה לא רק 25%.

<אמיל סמעאן: לפי הסקר שלנו, שעשינו, זה מגיע עד 45% של הרשויות.

<אמיל סמעאן: אני אומר שהרשויות באמת מתקשות.

<אמיל סמעאן: קשה להן לפתח, מה עוד שמבין ה-70 או 80 רשויות, יש כמעט 60 רשויות עם חשב מלווה והחשב עומד לנו על הראש, על כל אגורה ופרוטה אחת שאנחנו מוצאים.

מכלוף מיקי זוהר: טוב, תודה.

<אמיל סמעאן: אז זה באמת מה שאנחנו אומרים, שיש צורך לפתח ולהתייחס לרווחה כנושא חשוב מאד, כדי שנוכל לפתח.

<אמיל סמעאן: למשל אחד השירותים שאנחנו לא מנסים לפתח זה מרכז קשר.

<אמיל סמעאן: נמצא כאן ראש מועצת חורפיש, שהוא ידע שלפני תקופה ניסינו להקים מרכז קשר ולא הצלחנו, כי אין רשות שמוכנה לקחת על עצמה לא רק את ה-25% אלא יותר וגם מחזיקה את המבנים.

<אמיל סמעאן: מרכז קשר, למי שלא יודע, זה מרכז טיפולי לילדים שהם בקשר כשההורים נפרדים או גרושים, שצריכים להכיר את הילדים שלהם או לחזור לחיק המשפחה.

<אמיל סמעאן: יש ליווי של עובד סוציאלי או עובדת סוציאלית ובכל מקרה הם מטפלים בדברים כאלה.

<אמיל סמעאן: לצערי הרב אנחנו לפעמים שולחים לנהרייה, כאשר שם גם לא יודעים את השפה וגם לא מכירים את התרבות שלנו.

<אמיל סמעאן: לכן אני אומר, עניין המצ'ינג חשוב, עניין פיתוח השירותים צריך להיות בהעדפה מתקנת לשירותי הרווחה וגם לתקציבים של שירותי הרווחה בחברה הערבית.

מכלוף מיקי זוהר: תודה רבה.

מכלוף מיקי זוהר: חבר הכנסת איתן ברושי.

איתן ברושי: אדוני יושב הראש, חברי הכנסת וחברי מהשלטון המקומי ומהמגזר כולו.

איתן ברושי: הדיון חשוב, אבל כמו שנאמר פה, זו לא הפעם הראשונה, אני מקווה שזו אחת הפעמים האחרונות, כדי שבאמת הדברים ייצאו אל הפועל ואני מודה ליושב ראש הוועדה, חבר הכנסת מיקי מכלוף זוהר על היוזמה.

איתן ברושי: אני באמתי לכאן בהחלט מתחילתו של הדיון כי אני חושב שזה חשוב.

איתן ברושי: אני בא מהצפון.

איתן ברושי: אני רוצה להגיד שהייתה התקדמות בשנים האחרונות.

איתן ברושי: יש בהחלט שיפור בלא מעט תחומים, יחד עם זה שצריך לראות מה עדיין חסר, וחלק ממה שחסר חסר לא רק לכפר הערבי אלא גם לכפר היהודי.

איתן ברושי: הוא חסר למרחב הכפרי כולו.

איתן ברושי: אני רוצה להגיד שעיקר הפתרונות – הזכירו פה תעסוקה, אזורי תעשייה וגם תשתיות נוספות – הן לא מתחלקות לפי יהודים וערבים ולא רק בתוך הכפר או מחוצה לו.

איתן ברושי: ופה אני רוצה לומר משהו לחברי ראשי הרשויות.

איתן ברושי: היום המילה אשכול היא מילה שמשתמשים בה.

איתן ברושי: יש בישראל, אני חושב יותר מאשר בכל מקום אחר בעולם רשויות והרבה רשויות קטנות, וחלק מהשאלות שעולות זה התחזוקה.

איתן ברושי: אומרים שויצמן הראשון היה חכם, רצו לתת לו מתנה סוס באנגליה, אז הוא אמר אני לא לוקח מתנות שאוכלות.

איתן ברושי: צריך לזכור שחלק מהדברים זה גם תחזוקה וזה גם עולה.

איתן ברושי: ולכן אני חושב שצריך לחזק את שיתופי הפעולה בין רשויות - - -

<קריאה: אולי הוא אוכל שמפניה.

מסעוד גנאים: הוא דיבר על ויצמן.

איתן ברושי: אני אומר סוס זה מתנות שאוכלות.

איתן ברושי: אנחנו יודעים שגם כשבונים בית על חשבון הפיס או מישהו אחר, התחזוקה, המשכורות, זה לפעמים יותר קשה מאשר בנייה.

איתן ברושי: לכן אני חושב שיש מקום למקומות שלא הקימו את השירותים, לא להסתבך בתכנית שמוגזם לומר עליה שהיא תכנית מגלומנית.

איתן ברושי: צריך דווקא לחפש שיתופי פעולה.

איתן ברושי: צריך למצוא דרך להתחלק בעלויות, כדי שיותר תושבים יהנו משירותים ולא משהו שאחר כך אתה לא יודע מאיפה ואיך לטפל בזה.

איתן ברושי: לכן אני מוכן להירתם יחד עם יושב ראש הוועדה, כמי שגם מכיר את הצפון לפחות מקרוב, כדי שנחזק את היכולת לתת שירותים ומעבר אפילו לשלושת התחומים שהוזכרו פה.

איתן ברושי: מצד שני זו טעות לחשוב שכל כפר או כל מושב או כל מועצה אזורית צריך שיהיה להם את הכל.

איתן ברושי: הייתי ראש מועצה בעמק יזרעאל.

איתן ברושי: אנחנו מועצה מאד גדולה.

איתן ברושי: גם אנחנו לא מספיק גדולים כדי לתת את כל השירותים.

איתן ברושי: לכן עכשיו צריך לדבר במונחים של שיתופי פעולה.

איתן ברושי: הרי לא יאחדו רשויות, אבל שיתופי פעולה אפשר.

איתן ברושי: ולכן אני חושב, יושב ראש הוועדה, שיש מקום למיפוי, אבל מיפוי עם מבט קדימה.

איתן ברושי: מיפוי שמסתכל נכון על המשאבים, כדי לתת יותר שירותים ליותר אנשים ויותר מהר.

איתן ברושי: ואני לרשותכם.

מכלוף מיקי זוהר: תודה רבה.

מכלוף מיקי זוהר: סאלח ריאן, ראש מועצת כבול.

<סאלח ריאן: שלום, שלום לכולם.

<סאלח ריאן: קודם כל אני רוצה להודות ליושב ראש הוועדה.

<סאלח ריאן: מה שאני ידעתי שזו ועדה חדשה לצדק חלוקתי.

מכלוף מיקי זוהר: נכון.

<סאלח ריאן: ואני מברך וגם מברך את חברי הטוב, אלכס, אשר יזם מלכתחילה בעניין הקמת הוועדה הזאת או את האמת איגום כמה משאבים למען הקהילה, למען האזרחים שלנו.

<סאלח ריאן: טוב שזה בפריפריה ב-1 עד 4.

<סאלח ריאן: מה שאני אומר, שבתוך הפריפריה, אדוני יושב הראש, יש עוד פריפריה.

<סאלח ריאן: זאת אומרת שאנחנו נמצאים במצב מאד קשה.

<סאלח ריאן: אני לוקח כדוגמא את כבול.

<סאלח ריאן: כבול היא 15,000 תושבים בגודלה.

<סאלח ריאן: עד היום אין בכבול מתנ"ס.

<סאלח ריאן: אין היכל תרבות.

<סאלח ריאן: אנחנו מתקיימים על בית נוער של 150 מטרים.

<סאלח ריאן: אתה יודע מה זה 150 מטרים בכבול ל-15,000 תושבים.

<סאלח ריאן: זה מאד קשה, את האמת.

מכלוף מיקי זוהר: מסכים.

<סאלח ריאן: לכן, כאשר אתה קבעת את המטרה למען הקמה ואמרת תרבות, זה מאד חשוב לפי דעתי.

<סאלח ריאן: אנחנו שמענו הרבה.

<סאלח ריאן: אני כבר שלוש שנים.

<סאלח ריאן: זו כהונה ראשונה שלי ואני כבר שלוש שנים שומע.

<סאלח ריאן: אין משהו פרקטי, למרות שיש את החלטה 922, שאנחנו עדיין לא ראינו את הפרי, למרות שאנחנו שומעים.

<סאלח ריאן: עכשיו ההחלטה מתחילה להתקדם, אבל עד עצם היום הזה אנחנו לא רואים דבר.

<סאלח ריאן: אני רואה לנכון שכדי להתקדם בעניין התקציב אשר אנחנו שמענו עליו, זו הישיבה השנייה לפי דעתי שאנחנו באים ויושבים עם כבוד חבר הכנסת מיקי זוהר ושמענו על תקציב מסוים, שאנחנו אמורים לפי תקנה – משום שאין לנו גם תקנה שאפשר דרכה להעביר למגזר על בסיס איזו תקנה.

<סאלח ריאן: אני שמעתי את חברנו הפקיד שהוא מהגליל והנגב שנמצא פה, על קולות קוראים ועל 100 מיליון שקלים.

<סאלח ריאן: כבול לא נהנתה בשקל אחד מהגליל והנגב הזה, עד עצם היום הזה.

<קריאה: לא רק כבול, אף אחד לא נכנס.

<סאלח ריאן: אנחנו שומעים, רק שומעים.

<סאלח ריאן: בסוף הכל פה ננעל.

<סאלח ריאן: מחלקים ואנחנו לא יודעים איך מחלקים.

מכלוף מיקי זוהר: אז אני אגיד לך, תשמע.

<סאלח ריאן: לכן מה שאני אומר, שהקול הקורא זה - - -

מכלוף מיקי זוהר: לא, אני אסביר לך איך זה יכול לקרות.

מכלוף מיקי זוהר: איך קול קורא גם קורא.

מכלוף מיקי זוהר: אם תהיה החלטה של הממשלה, של המדינה, שרוצים להקים את הגופים האלה בכל הרשויות הערביות שאין בהן, ויוציאו קול קורא נניח ב-100 מיליון שקלים, שהוא מיועד אך ורק לרשויות ערבויות במצב סוציו אקונומי 1 עד 4, הכסף ילך לרשויות מקומיות במצב סוציו אקונומי 1 עד 4 ואף אחד לא - - -

עיסאווי פריג': וזה יהיה חלק מהחלטה 922?

מכלוף מיקי זוהר: זה כרגע לא הנושא.

מכלוף מיקי זוהר: אתה יודע למה?

מכלוף מיקי זוהר: כי יש בהחלטה 922 – 15 מיליארד שקלים.

<קריאה: איך מגיעים לזה?

מכלוף מיקי זוהר: תגיד לי, זה משנה עכשיו?

<קריאה: לשנות את המדיניות.

<קריאה: מה צריך לעשות?

מכלוף מיקי זוהר: תן לי לראות את זה בעיניים קורה.

מכלוף מיקי זוהר: זה יותר טוב לי מאיזה מקור תקציבי הבאתי.

עיסאווי פריג': אז מה הלו"ז שאתה - - -

<סאלח ריאן: אני גם לא מקטין משאר הסוגיות שהעלו גם חברי הכנסת.

<סאלח ריאן: בעניין המצ'ינג, אם יש תשובה ובסוף נגיע למטרה וזה יתקדם, אז גם זה מצוין.

<קריאה: יש הצעת חוק.

מכלוף מיקי זוהר: טוב, תודה רבה.

מכלוף מיקי זוהר: חבר הכנסת זחאלקה, בבקשה.

ג'מאל זחאלקה: תודה כבוד יושב הראש.

ג'מאל זחאלקה: אני רוצה להעלות שני דברים ולהקדים ולומר בנוסף לשלושת התחומים שאתה דיברת עליהם, יש תחומים מאד מאד כבדים ויש להם משקל גדול והבעיה שם יותר קשה, כולל תחום הרווחה, תחום הפיתוח הכלכלי.

ג'מאל זחאלקה: מלא דברים.

ג'מאל זחאלקה: אבל לשיטתך אני אלך על שלושת התחומים האלה ויש לי שתי הערות.

ג'מאל זחאלקה: ההערה הראשונה, הייתי מוסיף למה שאתה אמרת מילה אחת.

ג'מאל זחאלקה: אתה אמרת בנייני חינוך, בנייני תרבות ובנייני בריאות.

ג'מאל זחאלקה: אני הייתי מוסיף את המילה מתאים.

ג'מאל זחאלקה: כלומר, אם אתה מתמקד בזה איפה שאין בכלל, אז יש מקומות שיש בהם.

מכלוף מיקי זוהר: לא, אמרתי איפה שאין להקים ואיפה שיש לשפץ ולסדר איפה שצריך.

מכלוף מיקי זוהר: זה מה שאמרתי.

ג'מאל זחאלקה: הולך.

ג'מאל זחאלקה: ועוד מילה ומתופעל.

ג'מאל זחאלקה: ראוי ומתופעל.

ג'מאל זחאלקה: כלומר יש לך מקומות, במיוחד בתחום התרבות, שיש בניינים אבל אין תקציבים להפעיל אותם ואין תכניות ובאמת אנחנו לא רוצים רק להסתכל על הבניין.

ג'מאל זחאלקה: ההערה השנייה שלי, והיא הרבה יותר מהותית מזה, אם כבודו צודק ורוצה ללכת ביושרה בעניין הזה, ישנם עשרות יישובים ערבים שאין בהם לא חינוך, לא בנייני חינוך, לא בנייני תרבות ולא בנייני בריאות, שזה היישובים הלא מוכרים בנגב וכמה יישובים גם באזור הצפון.

ג'מאל זחאלקה: מדובר בעשרות אלפי אנשים שחיים לא במאה הזאת.

ג'מאל זחאלקה: כלומר חיים במצב כמו – מה זה 100 שנה?

ג'מאל זחאלקה: יותר מ-100 שנים.

ג'מאל זחאלקה: אין שום דבר שם ושם צריך באמת לבנות.

ג'מאל זחאלקה: אם אתה רוצה ללכת לפי מדרג של המצב הקשה, שם המצב הקשה ביותר.

ג'מאל זחאלקה: אני חושב שהתקציב של 100 מיליון שקלים לטפל בשלושת התחומים האלה, אם אתה רוצה בתי ספר ראויים ו - - -

מכלוף מיקי זוהר: לא, לא בתי ספר.

מכלוף מיקי זוהר: לא דיברנו על בתי ספר.

זוהיר בהלול: מתנ"סים.

ג'מאל זחאלקה: אתה אמרת חינוך, בנייני חינוך.

מכלוף מיקי זוהר: לא, אמרת בניין חינוך שהוא לא קשור לבתי הספר הקיימים.

ג'מאל זחאלקה: גם, אפילו.

ג'מאל זחאלקה: בסדר.

מכלוף מיקי זוהר: בניין חינוך, בניין תרבות, בניין בריאות.

ג'מאל זחאלקה: אני אלך על מה שאתה נותן את הכותרת וננסה למלא אותה כאן בתוכן.

ג'מאל זחאלקה: אני אומר לך, כדי שיהיו ביישובים הערבים בנייני חינוך וספורט, שהם מתאימים לצרכיה האוכלוסייה, צריך מאות מיליונים וזו האמת.

מכלוף מיקי זוהר: בסדר.

ג'מאל זחאלקה: אתה אומר יש כסף, צריך להוציא את הכסף הזה.

מכלוף מיקי זוהר: אז אני אומר, בואו נעשה - - -

ג'מאל זחאלקה: אין לי בעיה שחלק מהכסף יבוא מהחלטה 922.

מכלוף מיקי זוהר: גם לי אין בעיה.

ג'מאל זחאלקה: כי אנחנו לא רוצים פרי על העץ, אנחנו רוצים לאכול את הפרי.

מכלוף מיקי זוהר: בדיוק.

מכלוף מיקי זוהר: נכון, אני מסכים איתך לחלוטין.

מכלוף מיקי זוהר: וזה לא קורה הרבה שאני ואתה מסכימים.

ג'מאל זחאלקה: והיישובים הלא מוכרים, אני חושב שזו הבעיה הקשה ביותר.

מכלוף מיקי זוהר: וזה לא קורה הרבה, נכון, זחאלקה, שאני ואתה מסכימים, והנה אנחנו מסכימים.

ג'מאל זחאלקה: אני מקווה, אם אתה מסכים לגבי היישובים הלא מוכרים אז - - -

מכלוף מיקי זוהר: לא, לא, ביישובים הלא מוכרים לא אמרתי שאני מסכים.

מכלוף מיקי זוהר: אני אמרתי שאני מסכים איתך לגבי מקור הכסף.

עיסאווי פריג': בתחום הבריאות יש הרבה מהיישובים הערביים שקופות החולים – אם ניקח למשל יישוב כמו פורדיס שהייתי בו – יחס קופות החולים ושירותי הבריאות שניתנים – בין תושב ליישוב, הוא קטסטרופאלי.

עיסאווי פריג': כשאנחנו מדברים על סוגית הבריאות, אנחנו מתייחסים גם לסוגיה הזו, שהיחס שלח מתן שירותי בריאות בין התושבים לשירותים הניתנים יהיה יחס - - -

מכלוף מיקי זוהר: סביר.

מכלוף מיקי זוהר: חוסין הייב, ראש מועצה מקומית טובא זנגריה.

<חוסין הייב: תודה רבה על הישיבה.

<חוסין הייב: אני חושב שעמיתי דיברו רבות בעניין הזה ואנחנו כראשי רשויות, תאמין לי, אנחנו נמצאים בחזית.

<חוסין הייב: אנחנו השלטון מול האזרח הפשוט.

<חוסין הייב: המגזר הערבי כולו סובל גם מאבטלה, גם מאלימות.

<חוסין הייב: המגזר הערבי סובל מהרבה אלמנטים, הרבה אלימות.

<חוסין הייב: שעות פנאי לילדים בסיכון – אין מסגרות לנוער שלנו, לילדים שלנו.

<חוסין הייב: זה לא מספיק התשתיות בתרבות, בבריאות, ברווחה.

<חוסין הייב: אנחנו גם צריכים תקציב הפעלה.

<חוסין הייב: אם יש לי נגיד מוסדות ואני רוצה להפעיל את הנוער, אבל לנו אין תקציב להפעיל את הנוער.

<חוסין הייב: ולכן חשוב מאד שכסף יהיה צבוע, גם להפעלות, גם ליום-יום, גם לשוטף וגם לתשתיות האלה.

מכלוף מיקי זוהר: תודה רבה אדוני.

<חוסין הייב: כמו שעמיתי ניסו רבות בקטע הזה.

מכלוף מיקי זוהר: תודה רבה אדוני.

מכלוף מיקי זוהר: יש פה גברת שרוצה לדבר, אני רוצה לאפשר לה לומר כמה מילים.

מכלוף מיקי זוהר: מתי יוגב.

מכלוף מיקי זוהר: היא פעילה.

מכלוף מיקי זוהר: היא לא ערביה, היא יהודייה.

מכלוף מיקי זוהר: היא רוצה לומר כמה דברים ואני אשמח לשמוע אותה.

מכלוף מיקי זוהר: בבקשה.

מכלוף מיקי זוהר: קדימה חברים, בקצרה, יש הרבה דוברים.

<מתי יוגב: קודם כל תודה רבה לך, אלכס, על היוזמה.

<מתי יוגב: אני חושבת שדווקא בגלל שאתה לא ערבי ודווקא בגלל שאני לא ערבייה, זה מאד חשוב שנביא את הדברים שלנו.

<מתי יוגב: הפנצ'ר מאכר שלי מכיר היטב את המצוקות של הכפרים הערביים.

<מתי יוגב: אני מסתובבת מדי שבוע, כל פעם בכפר אחר, מבקרת ורואה באמת את המצוקה של הפסיליטיס, של המתקנים החסרים.

<מתי יוגב: יחד עם זאת, כששואלים למה אין פה רשויות יהודיות, כי מהות הדיון היא בעצם על המצוקה שבכפרים הערביים ולכן אין פה כפרים יהודים.

<מתי יוגב: מישהו שאל למה לא הגיעו מהרשויות המקומיות היהודיות.

<מתי יוגב: אז לא כל הזמן לתקוף.

<מתי יוגב: הרעיון של הוועדה והרעיון של הדיון הזה, אני מאד - - -

עבדאללה אבו מערוף: שאלו על חברי הכנסת, לא על הרשויות.

<מתי יוגב: לא, דיברו גם על רשויות, שעצוב לא לראות פה רשויות יהודיות.

עבדאללה אבו מערוף: דיברו על חברי הכנסת.

<מתי יוגב: על כל פנים, אני אומרת שאני מברכת על הדיון הזה ואני חושבת שברגע שהתחלנו למקד את עצמנו סביב שלושה נושאים מאד מאד חשובים, שזה חינוך, שזה תרבות, שזה בריאות הציבור, אנחנו בעצם עולים על דרך המלך משום שאלה הדברים הבסיסיים כדי להפסיק את – אני לא אגיד אפליה, אבל את אי השוויון שבעצם עוטף אותנו.

<מתי יוגב: אני כן חושבת ששיתופי הפעולה בין היהודים ובין הערבים, סביב הנושא של המרכז לשלטון מקומי, יבוא פה לביטוי ובעצם נפתור את הבעיה מהר יותר מכפי שצריך.

מכלוף מיקי זוהר: תודה רבה לך.

<מתי יוגב: בבקשה.

מכלוף מיקי זוהר: חבר הכנסת עבדאללה אבו מערוף.

עבדאללה אבו מערוף: יום טוב לכולם, צהריים טובים.

עבדאללה אבו מערוף: תודה רבה לכבוד יושב הראש.

עבדאללה אבו מערוף: אני יודע וזה לא עניין של מחמאות, שהוועדה עושה דברים חשובים וטובים מאד, אבל בעניין הביצוע, יש לנו כוועדה ולך כיושב ראש, את השיניים כוועדה בכנסת ואנחנו ממליצים ודנים ומתדיינים ומתווכחים.

עבדאללה אבו מערוף: בסוף בסוף ההחלטה היא איפה שם למעלה, של מדיניות.

עבדאללה אבו מערוף: אני יודע, הכוונות הן טובות מאד וכל מי שהגיע מבורך ולא סתם הגענו לכאן לקיים את הדיון הזה בוועדת הכנסת הזאת, שהיא חשובה מאד.

עבדאללה אבו מערוף: אני מקווה שאכן ההמלצות למי שמבצע, לשלטון, לרשות המבצע, יהיו בהתאם.

עבדאללה אבו מערוף: היות ואנחנו מה שנקרא כנסת עם רוב אופוזיציה קואליציה, לכן נטל ההחלטות יבוא על יושב ראש הוועדה.

עבדאללה אבו מערוף: כמה שנתדיין עכשיו כאן, כמה שניתן המלצות הצעות, זה יישאר סרק אם הממשלה לא תיקח את זה כפרויקט לשנות את הקו המדיני כלפי כל מי שיושב כאן.

עבדאללה אבו מערוף: זה הדבר העיקרי ביותר.

עבדאללה אבו מערוף: מדובר במדיניות וכל עוד שהמדיניות לא השתנתה ואני אתן עכשיו הרבה דוגמאות.

עבדאללה אבו מערוף: למה אזרחים במג'דל כרום ובבעיינה, 25,000 תושבים חייבים ומוכרחים ללכת לעכו לקבל שירות של משרד הפנים ואסור להם להיכנס לכרמיאל?

עבדאללה אבו מערוף: התירוץ הוא שבכרמיאל המקום משרת יותר אנשים.

עבדאללה אבו מערוף: אני מקווה שכבוד יושב הראש שומע את מה שאני אומר.

מכלוף מיקי זוהר: שומע שאתה נותן לי - - -

עבדאללה אבו מערוף: למה אין עדיין משרד הפנים שם?

מכלוף מיקי זוהר: הדברים לא פשוטים.

עבדאללה אבו מערוף: אז הדברים הם פשוטים.

עבדאללה אבו מערוף: אנחנו דיברנו על הרבה דברים כלליים, רווחה, מתנ"סים, בתי תרבות, חינוך.

עבדאללה אבו מערוף: זה הכל ברור.

עבדאללה אבו מערוף: מה, אנחנו עכשיו מגלים את אמריקה?

עבדאללה אבו מערוף: סליחה.

עבדאללה אבו מערוף: בטח שלא.

עבדאללה אבו מערוף: בבקשה, שהממשלה תחליט ואני לא יודע לעניין 922, להזרים כספים – לא סתם להזרים כספים – לפרויקטים ולא צריך מיפוי.

עבדאללה אבו מערוף: עם כל הכבוד למיפוי.

עבדאללה אבו מערוף: סליחה, המילה מיפוי הוזכרה.

עבדאללה אבו מערוף: לא צריך מיפוי.

עבדאללה אבו מערוף: אנחנו צריכים שינוי מדיניות.

עבדאללה אבו מערוף: זה מה שצריך.

מכלוף מיקי זוהר: אני אגיד לך משהו, חבר הכנסת אבו מערוף.

עבדאללה אבו מערוף: מה השיניים שלנו, חבר הכנסת, שאנחנו נשנה - - -

מכלוף מיקי זוהר: חבר הכנסת אבו מערוף, אני אגיד לך.

עבדאללה אבו מערוף: זה העניין כאן.

עבדאללה אבו מערוף: לשנות מדיניות ולהכריח את הממשלה להביא את החוק הזה, מצ'ינג, שאכן יאושר החוק - - -

מכלוף מיקי זוהר: אני חבר כנסת עוד מעט שנתיים ולמדתי שמדיניות משנים בכסף.

עבדאללה אבו מערוף: בכסף?

עבדאללה אבו מערוף: בבקשה.

עבדאללה אבו מערוף: אז בבקשה, הנה, אני גם בעד.

עבדאללה אבו מערוף: זה מה שאני אומר.

מכלוף מיקי זוהר: אם נותנים כסף, סימן ש - - -, לא נותנים כסף?

מכלוף מיקי זוהר: יש מדיניות בלי כלום.

עבדאללה אבו מערוף: בסדר, בבקשה.

מכלוף מיקי זוהר: עם כסף משנים מדיניות.

מכלוף מיקי זוהר: אנחנו רוצים להביא כסף.

<קריאה: אם אין כסף יש רק דיבורים.

מכלוף מיקי זוהר: בדיוק.

עבדאללה אבו מערוף: אז אמרתי, תזרימו כסף.

מכלוף מיקי זוהר: טוב.

עבדאללה אבו מערוף: כל ראש מועצה כאן, אני בטוח שייתן לך תכנית ל-10 שנים לפחות.

מכלוף מיקי זוהר: אנחנו נעשה את זה.

עבדאללה אבו מערוף: תתחילו את הצעד הראשון, שנדע תוך שלוש שנים או תוך שנתיים יהיו 10 מתנ"סים, או יהיו ארבעה משרדי ממשלה ביישובים הערבים למשל.

עבדאללה אבו מערוף: בבקשה, תתחילו לבצע.

עבדאללה אבו מערוף: מישהו מתנגד לביצוע?

עבדאללה אבו מערוף: הכדור נמצא אצל המבצעים, אצל הממשלה.

עבדאללה אבו מערוף: אנחנו כוועדה נאבק ונמליץ ואני מעריך את העבודה בוועדה וכך צריך.

עבדאללה אבו מערוף: אנחנו עובדים ביחד על כל הדברים האלה, הטובים והנכונים, אבל לצערי הרב זה נעצר איפה שהוא למעלה.

עבדאללה אבו מערוף: המדיניות היא כסף והמדיניות עדיין לא השתנתה.

עבדאללה אבו מערוף: בבקשה, חובתנו ביחד, אני ואתה, לשנות את המדיניות הזאת.

מכלוף מיקי זוהר: תודה אדוני.

מכלוף מיקי זוהר: פואד עווד, דיבר.

מכלוף מיקי זוהר: עכשיו תראה, שמוליק ליטוב, חברי, אני רוצה לשאול אותך שאלה.

מכלוף מיקי זוהר: רגע, אדוני רוצה לומר משהו?

מכלוף מיקי זוהר: סלאח סלימאן, בבקשה אדוני, בקצרה.

מכלוף מיקי זוהר: שם ותפקיד לפרוטוקול.

<סאלח סלימאן: סאלח סלימאן, ראש המועצה בועיינה נוג'ידאת.

<סאלח סלימאן: קודם כל אתה אומר נגב גליל והבאתם אותם לפה לראות.

מכלוף מיקי זוהר: תיכף אני הולך לדבר על זה.

<סאלח סלימאן: אני אומר לך, אין נגב גליל.

<סאלח סלימאן: יש נגב גליל ליהודים.

<סאלח סלימאן: אין.

מכלוף מיקי זוהר: אז עכשיו אנחנו נדון בזה.

<סאלח סלימאן: אין.

<סאלח סלימאן: רק זה.

מכלוף מיקי זוהר: בשביל זה הוא פה.

מכלוף מיקי זוהר: אוקיי, אז אתה רוצה להרשות לי?

<סאלח סלימאן: שקל לא נותנים.

<סאלח סלימאן: מוצאים קול קורא, אתה ממלא, שום דבר.

<סאלח סלימאן: לא עונים לך.

מכלוף מיקי זוהר: אתה רוצה להרשות לי רגע לשאול אותו את השאלות ואז אחר כך אולי להעיר הערות?

מכלוף מיקי זוהר: בוא תשמע.

מכלוף מיקי זוהר: אז שמוליק ליטוב, אתה כאן כנציג המשרד לנגב ולגליל.

מכלוף מיקי זוהר: אני שואל אותך עכשיו שאלות פשוטות ואני מבקש עליהן גם תשובות פשוטות.

מכלוף מיקי זוהר: אם הממשלה תקצה תקציב ייעודי לטובת הקמת המוסדות האלה שדיברנו עליהן ברשויות שהם לא קיימים ושדרוג ושיפור של מוסדות כאלה שקיימים ברשויות במצב רעוע, ולא משנה כרגע מה הסכום האם משרד נגב גליל מסוגל לתפעל פרויקט כזה באמצעות קול קורא מהיר, יעיל ומיועד אך ורק לרשויות ערביות?

<שמואל ליטוב: טוב, התשובה היא, ועוד פעם, אני עונה פה גם למה שאתה אמרת מקודם.

<שמואל ליטוב: השר לפיתוח הפריפריה, הנגב והגליל, כשהוא נכנס לתפקידו קיבל פניות בין היתר מהרבה ראשי רשויות במגזר הערבי, שהתלוננו על זה שהמשרד פעל רק במקומות, באזורים גיאוגרפיים בנגב ובגליל ולא פעל ברשויות חלשות, סוציו 1 עד 4.

<שמואל ליטוב: לכן הוא העביר החלטת ממשלה שאומרת שאנחנו לא פועלים רק בנגב ובגליל, אלא בכל היישובים שהם סוציו חלש.

<שמואל ליטוב: כולם ייכנסו להיות פריפריה, לא רק נגב גליל.

<שמואל ליטוב: אני מוניתי לתפקיד שלי במאי.

<שמואל ליטוב: הפגישה הראשונה שקיימתי מול ראשי רשויות הייתה בזמר בספטמבר, עם כל ראשי הרשויות במגזר הערבי.

<שמואל ליטוב: זו פריפריה חברתית שלא הייתה עד היום בנגב גליל.

<שמואל ליטוב: ההנחיה של השר באופן חד משמעי בכל הפעולות והדברים שיוצאים, היא לעשות את כל הדברים בצורה שוויונית כפועל יוצא בצורה שווה לגמרי, כולל כמובן למגזר הערבי.

<שמואל ליטוב: חוץ מזה יש לנו דברים שאנחנו עושים ספציפית רק למגזר הערבי.

<קריאה: מה נעשה?

עיסאווי פריג': תיתן נתונים.

עיסאווי פריג': נתונים.

<קריאה: בכבול הגשנו פעמיים את כל התהליך ולא קיבלנו שקל אחד.

מכלוף מיקי זוהר: תנו לו, הוא יענה.

<שמואל ליטוב: אנחנו הוצאנו קולות קוראים בתחומים הבאים: בתחומים של אירועי תרבות, שזה אפרופו נושא של תרבות.

<שמואל ליטוב: בנושא של חינוך בלתי פורמאלי יוצא היום קול קורא על הנושא הזה של חונכויות גם למגזר הערבי.

<שמואל ליטוב: היום זה אמור לעלות לאתר.

<שמואל ליטוב: בנושא של שיפוץ מבני ציבור אנחנו הוצאנו קולות קוראים.

<שמואל ליטוב: בנושא של תרבות, כמו שאמרתי, בנושא של - - -

עיסאווי פריג': יש לך דוגמאות מי נהנה - - -

<שמואל ליטוב: רגע.

מכלוף מיקי זוהר: רגע, רגע.

<קריאה: כל זה עתידי כאילו?

<שמואל ליטוב: כל הדברים האלה הם דברים-.

<שמואל ליטוב: אני נכנסתי לתפקיד, התפקיד שלי הוא תפקיד חדש.

<שמואל ליטוב: נכנסתי לתפקיד שלי במאי 2016.

<שמואל ליטוב: הפעילות שלנו עכשיו היא פעילות חדשה.

<קריאה: יש לכם מנכ"ל חדש, לא?

<שמואל ליטוב: יש לנו מנכ"ל חדש, נכון.

<שמואל ליטוב: בכל הפעילות שלנו אנחנו פועלים בצורה שווה, לשאלת יושב הראש.

<שמואל ליטוב: אין ספק שאם נקבל תקציב שיהיה מיועד לסיוע למגזר הערבי, אנחנו נדע לבצע אותו.

מכלוף מיקי זוהר: תוך כמה זמן?

<קריאה: אנחנו מתקשרים ואף אחד לא - - -

<שמואל ליטוב: אנחנו נעשה את זה במהירות המקסימאלית האפשרית.

מסעוד גנאים: מחכים לתקציב.

מסעוד גנאים: הוא אומר כאשר יהיה תקציב.

מכלוף מיקי זוהר: אוקיי.

<קריאה: אף אחד לא עונה.

מכלוף מיקי זוהר: למה אנחנו עושים את הדיון הזה היום?

מכלוף מיקי זוהר: להביא את התקציב.

מכלוף מיקי זוהר: אמרתי – כסף.

<קריאה: להביא או שיש כסף שאתה רוצה להוציא?

מכלוף מיקי זוהר: קודם כל מבחינתי, אדוני, מה שמך ותפקידך?

<אדגאר דכואר: אדגאר דכואר, ראש מועצת פסוטה.

<אדגאר דכואר: אני מבקש את רשות הדיבור לשלוש דקות.

מכלוף מיקי זוהר: אתה תקבל עכשיו את רשות הדיבור ואתה תגיד אחרי זה, בסוף הדברים, כמה מהתקציב בהחלטה 922 כבר קיבלו הרשויות הערביות.

<אדגאר דכואר: 922 היא החלטה שהתקבלה.

<אדגאר דכואר: יש שם כסף.

<אדגאר דכואר: הכסף מתחיל לזרום.

מכלוף מיקי זוהר: כמה יצא כבר לרשויות?

<אדגאר דכואר: אני לא יודע כמה כסף, אבל יצא כסף.

מכלוף מיקי זוהר: אז אני יכול להגיד בערך.

מכלוף מיקי זוהר: אתה רוצה?

<קריאה: לא יצא כלום.

<אדגאר דכואר: רק רגע.

<אדגאר דכואר: בשנת 2016 ובתחילת 2017 חלק מהכסף מתחיל לעבור.

<אדגאר דכואר: זה בוודאי לא כל הכסף והתכנית היא לחמש שנים לפחות, לכן עוד כסף אמור לעבור.

<אדגאר דכואר: השאלה הראשונה שלי, שאני מעוניין להבין פה, האם הדיון שלנו פה מיועד לבחון איך מבצעים את התקציב של החלטה 922 - - -

מכלוף מיקי זוהר: לא.

<אדגאר דכואר: שאם זו המטרה, אז לטעמי הישיבה הזאת לא נחוצה.

<אדגאר דכואר: מכיוון שהחלטה 922 היא ייחודית לתכנית שיש ועדת היגוי שמלווה אותה.

<אדגאר דכואר: ביום רביעי יש לנו ישיבה של ועדת ההיגוי הזאת, שבה יש נציגים מטעם כל משרדי הממשלה.

<אדגאר דכואר: הוועד הארצי של ראשי הרשויות הערביות לצד שוויון חברתי.

מכלוף מיקי זוהר: זו לא מטרת הדיון.

<אדגאר דכואר: וגורמים נוספים מהמגזר השלישי.

<אדגאר דכואר: אנחנו עוקבים אחרי ביצוע התכנית וכל סיוע וכל עזרה וכל דחיפה, על מנת שהתכנית תתבצע במלואה, מבורכת.

<אדגאר דכואר: אבל אני לא חושב שהדיון הזה פה, אם הוא מיועד לעזור בעניין הזה, אז לטעמי הוא דיון קצת מיותר.

מכלוף מיקי זוהר: טוב.

<אדגאר דכואר: אני חושב שמה ש - -

מכלוף מיקי זוהר: אז למה באת?

מכלוף מיקי זוהר: להגיד שהוא מיותר?

<אדגאר דכואר: סליחה.

<אדגאר דכואר: מה שנחוץ זה כסף תוספתי לתחומים שהחלטה 922 לא נגעה בהם ואני אגיד מה הם התחומים.

<אדגאר דכואר: תחום התיירות, תחום הבריאות, תחום התרבות, תחום החקלאות ותחום הרווחה ומענקי איזון של הרשויות הערבויות.

<אדגאר דכואר: התחומים שאני ציינתי עכשיו אלה תחומים שלא זכו למענה בהחלטת הממשלה 922.

<אדגאר דכואר: לכן נחוץ וצריך כסף תוספתי בתחומים האלה או בחלק מהם ולבחון כמה כסף אפשר לתת ואיך להעביר את הכסף הזה, אם במסגרת קולות קוראים או חלוקה פר גולגולת, או כל מבחן ופרמטר אחר.

<אדגאר דכואר: לכן אני מציע שהדיון הזה יתמקד בתחומים שאנחנו ציינו.

<אדגאר דכואר: אם דיברתם על חינוך בלתי פורמאלי, תרבות ובריאות זה מבורך.

<אדגאר דכואר: צריך למקד את המיפוי בחוסרים דווקא בתחומים האלה, שלא זכו למענה מלא, למרות שחינוך בלתי פורמאלי כן זכה למענה חלקי ואני מדגיש חלקי בהחלטה 922, לתרבות אין אזכור בכלל ובריאות אין אזכור, למעט בעיר נצרת.

<אדגאר דכואר: לכן צריך למקד את הדיון בשניים או שלושה התחומים האלה ולהגיד אנחנו רוצים היום לממן בניית מבנים לחינוך בלתי פורמאלי ותרבות, שלא קיימים בכלל.

<אדגאר דכואר: מוסדות תרבות או מבני תרבות כגון תיאטרון, קולנוע, מוזיאונים או כל הדברים האלה, לא קיימים בכלל במגזר הערבי.

<אדגאר דכואר: צריך למקד בסוג מסוים או בתחום מסוים ושם לנסות ולהעביר כסף תוספתי ורק כסף תוספתי.

מכלוף מיקי זוהר: בעצם מה שאתה אומר, אדוני, יש 15 מיליארד שקלים, צריך להוסיף עוד כסף ל-15 מיליארד שקלים האלה כדי לממש.

<אדגאר דכואר: לא, אין 15 מיליארד שקלים.

<אדגאר דכואר: פה צריך לחדד את הנקודה.

<אדגאר דכואר: הכסף הוא 9 מיליארד

מכלוף מיקי זוהר: אז אתה אומר על ה-9 מיליארד שקלים אתה צריך תוספת של כסף - - -

<אדגאר דכואר: על פי משרד האוצר - - -

מכלוף מיקי זוהר: על דברים שאנחנו לא מדברים עליהם היום.

<אדגאר דכואר: אדוני, רק רגע.

מכלוף מיקי זוהר: זאת אומרת יהיה גרוע אם חלילה הוועדה תביא הישג שמתוך ה-9 ומשהו הדברים האלה כבר ייצאו לפועל מחר בבוקר ובסוף שיהיו חסרים עוד איזה 150 למימוש של 200, נביא אותם ממקור תקציבי אחר.

מכלוף מיקי זוהר: זאת אומרת זו הטענה שלך.

<אדגאר דכואר: לא, לא.

<אדגאר דכואר: אמרתי שכל דחיפה וכל סיוע וכל עזרה לממש את התכנית מבורכת, אבל - - -

מכלוף מיקי זוהר: אז מה אנחנו עושים פה?

<אדגאר דכואר: אני אומר שהדברים האלה קורים ואנחנו חושבים שאם הוועדה הזאת רוצה לתרום תרומה ממשית ותרומה שיש לה ערך, צריך לחפש אחרי כסף תוספתי בתחומים שהתכנית לא נגעה בהם.

מכלוף מיקי זוהר: תודה.

מכלוף מיקי זוהר: תודה אדוני.

<אדגאר דכואר: ואני מוסיף דבר ומסיים בזה.

<אדגאר דכואר: בחלק מהתחומים, למשל חינוך בלתי פורמאלי, עבר כסף לתשתיות, אבל הכסף הזה לא מספיק.

<אדגאר דכואר: רעיון טוב יהיה אם הוועדה הזאת תוסיף כסף כדי לאגם את מה שקיים - - -

מכלוף מיקי זוהר: לוועדה הזאת אין סמכות להוסיף כסף.

מכלוף מיקי זוהר: הוועדה הזו היא לא ועדת כספים והיא גם לא משרד האוצר.

<אדגאר דכואר: אז מה הוועדה?

מכלוף מיקי זוהר: הוועדה הזו תפקידה לפקח על עבודת הממשלה ואיפה שעבודת הממשלה לא מתבצעת כראוי, תפקידה להעלות את הסוגיות לסדר היום ולדרוש פתרונות כולל מהממשלה וכולל ממשרדי הממשלה.

מכלוף מיקי זוהר: ואני, כשערכתי את הדיון הזה היום, התכנית שלי הייתה פשוטה.

מכלוף מיקי זוהר: להביא למצב שבמדינת ישראל שנת 2017, או מקסימום שנת 2018, לא יהיה יישוב ערבי במצב סוציו אקונומי 1 עד 4, שאין בו את אחד משלושת המוסדות שציינתי כאן היום.

מכלוף מיקי זוהר: זו הייתה מטרת הדיון.

מכלוף מיקי זוהר: עכשיו כל מה שתגידו מעבר לזה הוא נכון.

מכלוף מיקי זוהר: אני לא חולק עליו ואני רוצה לעשות אותו, אבל אני לא עשיתי את הדיון על זה.

מכלוף מיקי זוהר: עשיתי את הדיון כדי להביא למצב שבכל יישוב ערבי במדינת ישראל יהיו לפחות שלושת המוסדות הללו.

מכלוף מיקי זוהר: נקודה.

עיסאווי פריג': אלף, זה מבורך מה שעשית, אבל - - -

מכלוף מיקי זוהר: זה מה שעשיתי.

מכלוף מיקי זוהר: אני עכשיו לא הצגתי את עצמי כאביר - - -

יוסף ג'בארין: אבל כמעט באף יישוב אין את שלושתם.

מכלוף מיקי זוהר: אז אני רוצה להביא את זה, שזה יהיה ואני חושב שזה יהיה בראש סדר העדיפויות של הממשלה.

מכלוף מיקי זוהר: זאת דעתי ולכן עשיתי את הדיון היום.

עיסאווי פריג': איפה הנקודה שצריך להבהיר אותה ואתה חזרת על זה שלוש-ארבע פעמים, שמה זה מפריע לכם המקור הכספי?

עיסאווי פריג': שיהיה מתוך החלטה 922.

מכלוף מיקי זוהר: קודם כל שיהיה.

עיסאווי פריג': זו סוגיה - - -

<קריאה: לא, לא, אם זה מהחלטה 922 זה כן מפריע.

עיסאווי פריג': חברים, זה הכיוון.

מכלוף מיקי זוהר: אם זה מפריע לכם, אז אני מוכן להגיד לכם תודה רבה, אני מחזיר את המפתחות של הדיון הזה להיום ואגיד לכם לא קרה כלום.

מכלוף מיקי זוהר: החלטה 922 - - -

<קריאה: איך אתה יכול להעביר כסף - - -

מכלוף מיקי זוהר: ה-9 מיליארד שקלים האלה, אם תראה אותם בשנת 2037 אתה צריך להיות מרוצה.

עיסאווי פריג': בדיוק.

עיסאווי פריג': זה מהלך לזרז הבטחה - - -

מכלוף מיקי זוהר: תן לי להביא תוצאות בשטח.

יוסף ג'בארין: שמעת?

יוסף ג'בארין: אם תראה את זה עוד 20 שנה, תהיה מרוצה.

עיסאווי פריג': אלף, גם - - -

מכלוף מיקי זוהר: לא, אני אומר לך משהו, חברת הכנסת ג'בארין, לא רק לגבי תקציב של האוכלוסיות הערביות.

מכלוף מיקי זוהר: כל תקציב כמעט במדינת ישראל שמבטיחים אותו חמש שנים קדימה הוא לא קורה ב - - - טוב, עכשיו אנחנו רוצים לאפשר לחבר הכנסת מסעוד גנאים לומר את הדברים שהוא רוצה לומר, בכל מה שקשור לעניין שעליו גם הדיון נערך, חלק מהדיון השני שנערך ביוזמתו.

מכלוף מיקי זוהר: כן, בבקשה.

מסעוד גנאים: כן, אז תחילה תודה, אדוני יושב הראש, על זה שאישרת את הדיון החשוב הזה ואני מקווה באמת שתממש ותיישם את שם הוועדה הלכה למעשה, כוועדה לצדק חברתי וחלוקתי ושניהם כרוכים.

מסעוד גנאים: אני מבין ששני הדיונים הם ביחד וכל מי שרוצה להתבטא בקשר לשטחי השיפוט, גם יכול לדבר על העניין הראשון.

מסעוד גנאים: תחילה אני מקדם בברכה את כל החברים, את כל האורחים, במיוחד ראשי המועצות וראשי העיריות וזה רק אומר דבר אחד, שהעניין של שטחי השיפוט בוער להם וחשוב מאד.

מסעוד גנאים: אדוני יושב הראש, החברה הערבית סובלת ממשבר דיור גדול מאד, סובלת מאי צדק.

מסעוד גנאים: מטרתה של מדינה, והדיון פה הוא מהותי והוויכוח מהותי.

מסעוד גנאים: מדינה, לפני שהיא דורשת מהאזרח לכבד את החוק, צריכה לוודא, להבטיח ולתת את כל הצרכים ואת כל המענים שבאמת האזרח לא יעבור על החוק.

מסעוד גנאים: אי אפשר, אדוני יושב הראש וזה לפי דו"חות רשמיים כמו ועדת אור, שאמרה שהאוכלוסייה הערבית התרבתה ועלתה ב-7%, אבל שטחי השיפוט שלה לא גדלו ולא עלו באותו קצב, אלא להיפך.

מסעוד גנאים: האדמות שהיו לערבים בקום המדינה, בשנת 1948, כמעט 90% מהם הופקעו ועכשיו כל שטחי השיפוט ביחד הם כ-2.5% או 3% מאדמות כל המדינה.

מסעוד גנאים: אדוני יושב הראש, האוכלוסייה הערבית היא 20%.

מסעוד גנאים: לא יתכן ששטחי השיפוט הם רק 2.5% או 3%.

מסעוד גנאים: לכן צריך לתת לזה מענה.

מסעוד גנאים: ראשי רשויות ערביות הגישו בקשות להרחבת שטחי השיפוט.

מסעוד גנאים: אני מניח שרובם, ועכשיו תשמע מאנשי המקצוע, אבל עד עכשיו, עד היום הם לא אושרו.

מסעוד גנאים: הרחבת שטח השיפוט אינה פותרת את משבר הדיור, אבל זו אחת הדרכים כדי לפתור את משבר הדיור בחברה הערבית, כשרובם סובלים מצפיפות והרבה צעירים לא מוצאים איפה לבנות את הבית שלהם.

מסעוד גנאים: לכן אני מקווה שמהוועדה פה תצא בשורה, לפחות מכתב מהוועדה למשרד הפנים, לשאר המשרדים, לזרז את אישור הבקשות של הרשויות הערביות כדי להתרחב.

מסעוד גנאים: ואני אומר לך רק דבר אחרון, מדוגמא אישית.

מסעוד גנאים: אני ליוויתי את הבקשה של העיר סכנין.

מסעוד גנאים: הייתי חבר עיריית סכנין בשנת 2003 ובשנת 2004, כאשר התחילה הבקשה להרחבת שטחי השיפוט.

מסעוד גנאים: רק אחרי 11 שרי פנים שהתחלפו, 11 שרים התחלפנו עד שנת 2015 – אושרה התכנית של סכנין להרחיב את שטח השיפוט שלה בכ-1,100 דונם.

מסעוד גנאים: אני מקווה שייעשה צדק ושאכן שטחי השיפוט של הרשויות הערביות יתרחבו, למען שמשבר הדיור יגיע לפתרונות.

מכלוף מיקי זוהר: תודה רבה.